மாநில அரசிற்கு எ.கே.எஸ் நிவாஸ் நிறுவனம் 1,000 மளிகைப் பொருட்கள் அன்பளிப்பு

மாக் மண்டின்- கோவிட்-19 தொற்றுநோய் தாக்கத்தில் பாதிக்கப்பட்ட பொது மக்களுக்கு உதவும் வகையில் அரசு சாரா இயக்கங்கள், அனைத்துலக வர்த்தக நிறுவனங்கள், உள்ளூர் நிறுவனங்கள் என அனைத்து தரப்பினரும் ஒன்றிணைந்து பொருளுதவியாகவும் நிதிவுதவியாகவும் வழங்குவது போற்றத்தக்கது.

எ.கே.எஸ் நிவாஸ் சென்.பெர்ஹாட் நிறுவனம் கோவிட்-19ல் பாதிக்கப்பட்ட பொது மக்களுக்கு உதவும் வகையில் மளிகை பொருட்கள் உள்ளடக்கிய 1,000  பொட்டலங்கள் மாநில அரசிற்கு வழங்கும் நிகழ்வில்  அதனைப் பெற்றுக் கொண்ட சமூகநலம், சமுதாய வளர்ச்சி மற்றும் சுற்றுச்சூழல் ஆட்சிக்குழு உறுப்பினரான பீ புன் போ இவ்வாறு கூறினார்.

ஏகே.எஸ்  நிவாஸ் நிறுவனம்  ஏறக்குறைய ரிம60,00 மதிக்கத் தக்க மளிகை பொருட்களை 1,000 பொட்டலமாக பகிர்ந்தளித்தது.

 “ஒவ்வொரு பொட்டலத்திலும் இந்நிறுவன தயாரிப்பு உணவுப் பொருட்களும் இதர சமையல் பொருட்களும் இடம்பெறுவதாகவும் இந்த இக்கட்டான சூழ்நிலையில்  மனதாபிமான உணர்வோடு எவ்வித எதிர்ப்பார்பும் இல்லாமல் இந்த பங்களிப்பு நல்குவதாக இந்நிறுவன இயக்குநர் டத்தின் பத்மினி செய்தியாளர் சந்திப்பில் தெரிவித்தார்.

முதலாளி வர்கத்தினர் கோவிட்-19 காலச் சூழ்நிலையைப் பயன்படுத்தி பொருட்களின் விலையை அதிகரிக்கும் செயலிற்குக் கண்டனம் தெரிவித்தார்.

மாநில அரசு கோவிட்-19ஐ எதிர்நோக்கும் வகையில் அனைத்து தரப்பினரும் பின் தங்கிவிடக்கூடாது என்ற கொள்கையில் இணக்கம் கொள்கிறது. மேலும், மாநில அரசாங்கம் எல்லை கட்டுப்பாடின்றி, அரசியல் பின்புலம் பாராமல் மனிதநேயத்திற்கு முன்னுரிமை வழங்கி உதவிகள் வழங்கி வருவதாகக் குறிப்பிட்டார்.

மாநில அரசு கோவிட்-19ல் பாதிக்கப்பட்ட பொது மக்களுக்கு உதவுவதற்காக  தொடர்புச் சேவை (call centre)அறிமுகம் செய்துள்ளது. எனவே, பொது மக்கள் 15999-எண்களில் காலை 8.00 மணி முதல் மாலை 5.30 மணி வரை தொடர்புக் கொண்டு உதவிகள் பெறுவதற்கு  விண்ணப்பிக்கலாம்.

இந்நிகழ்ச்சியில் பாகான் டாலாம் சட்டமன்ற உறுப்பினர் சத்தீஸ் முனியாண்டி, எ.கே.எஸ் நிறுவன செயல்முறை இயக்குநரும் உரிமையாளருமான டத்தோ முரளிதரன், இந்நிறுவனப் பணியாளர்கள் ஆகியோர் கலந்து கொண்டனர்.

மாநில அரசு சமூகநலன் துறை மற்றும் பொருளாதார சமத்துவப் பிரிவுவில் பதிவுப்பெற்றவர்கள்; மக்கள் வீடமைப்புப் பகுதியில் வசிக்கும் மக்களுக்கு வழங்க 20,000 மளிகைப் பொருட்கள் வழங்கி வருவதையும் சுட்டிக்காட்டினார்.

பொது மக்களுக்கு உணவுப் பொட்டலம் வழங்க விரும்பும் அரசு சாரா இயக்கங்கள் சட்டமன்ற உறுப்பினர்கள் துணையுடன் வீட்டுக்கு வீடு சென்று வழங்க வேண்டும் எனக் கூறினார். இதன் மூலம் பொது மக்கள் ஒரே இடத்தில் கூடுவதை தவிர்க்க முடியும்.


மாநில அரசு அந்நிய வியாபாரிகளின் வர்த்தக சந்தைக்குத் தடை விதித்தது

மலேசிய இந்திய வர்த்தக பினாங்கு மாநில சங்கத்தின் தலைவர் டத்தோ கோபாலகிருஷ்ணன் தெரிவித்தார்.

கடந்த சில ஆண்டுகளாகப் பிரபலமான வர்த்தக நிறுவனங்கள் அந்நிய வியாபாரிகளைப் பயன்படுத்தி பினாங்கில் வர்த்தக சந்தை நடத்துவதால் லிட்டல் இந்தியா வர்த்தகர்களின் வியாபாரம் அதிகமளவில் பாதிக்கப்படுவதாக மலேசிய இந்திய வர்த்தக பினாங்கு மாநில சங்கத்தின் தலைவர் டத்தோ கோபாலகிருஷ்ணன் தெரிவித்தார்
.

வருங்காலங்களில் பினாங்கில் அந்நிய வியாபாரிகள் பயன்படுத்தி வர்த்தக விற்பனை அல்லது தீபாவளி சந்தை நடத்துவதற்கு ஆட்சிக்குழு உறுப்பினர் சாவ் கொன் யாவ் அனுமதி பெற வேண்டும்
.
அதோடு
,
சம்பந்தப்பட்ட நிறுவனங்களுக்கு ஒப்புதல் வழங்குவதற்கு முன்பு பினாங்கு இந்திய வர்த்தக சங்கத்தின் ஆலோசனைப் பெறப்படும் என மேலும் தெரிவித்தார்
.

குறுகிய கால வரையறையில் நடத்தப்படும் வர்த்தக விற்பனையால் லிட்டல் இந்தியா வியாபாரிகள் அதிகமாக பாதிக்கப்படுகிறன்றனர்
.
அச்சந்தையில் விற்கப்படும் பொருள்கள் லிட்டல் இந்தியா வியாபாரிகளைக் காட்டிலும் மிக மலிவாக விற்கப்படுவதைக் குறித்து கேள்வி எழுப்பப்பட்டது
.

“
உள்நாட்டு வியாபாரிகள் கடை வாடகை
,
பணியாளர்கள் சம்பளம்
,,
வருமான வரி
,
மதிப்பீட்டு வரி
,
மின்சார கட்டணம் ஆகிய கட்டணங்கள் செலுத்துவதால தான் வியாபார பொருளின் விலை அதிகரிக்கிறது” என டத்தோ கோபாலகிருஷ்ணன் பதிலளித்தார்
.

வர்த்தக சங்கத்தின் நீண்ட நாட்களின் போராட்டத்திற்குப் பலனாக மாநில அரசு வருங்காலங்களில் அந்நிய வியாபாரிகளின் வர்த்தகச் சந்தைக்குத் தடை விதித்துள்ளது
.
இதனால் உள்நாட்டு வியாபாரிகள் பாதுகாக்கப்படுகின்றனர்
.

மலேசியாவில் மொத்தமாக
14
இந்திய வர்த்தக சங்கங்கள் உள்ளன
.
அதில்
1923-
ஆம் ஆண்டு தொடங்கப்பட்ட மிகுந்த பழமை வாய்ந்த மற்றும் முதன்மை இந்திய சங்கமாக பினாங்கு இந்திய வர்த்தக சங்கம் கால் தடம் பதிக்கின்றது
.
லிட்டல் இந்தியா வியாபாரிகள் மளிகை வியாபாரம்
,
நகைக் கடை
,
ஆபரணக் கடை
,
துணிக்கடை
,
உணவகம்
.
இரும்புக் கடை மற்றும் பல வகையான வணிகத்தில் ஈடுப்படுகின்றனர்
.

“
லிட்டல் இந்திய உருமாற்றம் திட்டத்திற்கு ரிம
1
லட்சம் நிதி ஒதுக்கீடு வழங்குவதாக மாநில முதல்வர் மேதகு லிம் குவான் எங் உறுதியளித்தார்
.
லிட்டல் இந்தியா பகுதியின் மாண்பினைப் பறைச்சாற்றும் வகையில் கூடிய விரைவில் பிரமாண்டமான நுழைவாயில் மாநகர் கழக துணையுடன் நிறுவப்படும்” என டத்தோ கோபாலகிருஷ்ணன் கூறினார்
.

பொருள் சேவை வரி
(
ஜி
.
எஸ்
.
தி
)
அமலாக்கத்தினால் வியாபாரத் துறையில் ஏற்பட்டுள்ள தாக்கத்தைப் பற்றிய கேள்வி எழுப்பப்பட்டது
.
ஜி
.
எஸ்
.
தி
–
யின் அமலாக்கத்தினால் வியாபாரத் துறையில் சரிவு ஏற்பட்டுள்ளதாகவும் பொது மக்களும் பொருட்களைக் கூடுதல் விலையில் வாங்க நேரிடுகிறது
.
இதனால்
,
பொது மக்களின் செலவினங்களும் அதிகரிக்கிறது
.


மாநில அரசு அனைத்துலக பள்ளி கட்டுமானத் திட்டத்திற்கு முன்னோடி

அனைத்துலக வெஸ்லி மெத்தடிஸ்ட் பள்ளி மாதிரி வரைப்படம்

20 வருடங்களாக குறைந்த விலை வீடு பெறும் 6 குடும்பங்களின் கனவு மாநில அரசின் உதவியால் நிறைவேறியதோடு

அனைத்துலக வெஸ்லி மெத்தடிஸ்ட் பள்ளி கட்டுமானப் பணி தொடங்குவதற்கு அடித்தளமாக் அமைந்துள்ளது. செய்தியாளர்களிடம் பேசிய கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் திரு.ஜெக்டிப் சிங் டியோ, முன்னாள் அரசு இக்குடும்பங்களின் பிரச்சனையைத் தீர்க்கத் தவறியதால் 2014-ஆம் ஆண்டு மெத்தடிஸ்ட் கல்வி பேரவை தமது கவனத்திற்குக் கொண்டு வந்தனர் என்றார்.

2014-ஆம் ஆண்டு தொடங்கி சம்பந்தப்பட்ட குடும்பங்களுடன் ஆட்சிக்குழு உறுப்பினர் திரு ஜெக்டிப், சுங்கை பினாங்கு சட்டமன்ற உறுப்பினர் லிம் சுயூ கிம், மெத்தடிஸ்ட் கல்வி பேரவை பொறுப்பாளர்கள், நூஸ் மெட்ரோ மேம்பாட்டு நிறுவனம் ஆகியோர் நடத்திய சந்திப்புக் கூட்டத்தின் பயனாக 6 குடும்பங்களும் அவ்விடத்தை விட்டு வெளியேற ஒப்புதல் வழங்கினர். மாநில அரசாங்கத்தின் ஒத்துழைப்புடன் டேசா பினாங்கு 2 வீடமைப்புத் திட்டத்தில் ரிம42,000 மதிக்கத்தக்க வீடுகள் பெறுவதோடு நூஸ் மெட்ரோ மேம்பாட்டு நிறுவன சார்பாக ரிம25,000 சன்மானம் பெறுவர் என அறிவித்தார் திரு ஜெக்டிப்.

மாநில அரசு பினாங்கு வாழ் பொது மக்களுக்கு என்றும் முன்னுரிமை வழங்குவதோடு மேம்பாட்டுத் திட்டத்திற்கும் ஆதரவு நல்கும் என்பதற்கு இந்நிகழ்வு உதாரணமாக அமைகிறது. இறுதியில், வடகிழக்கு பகுதியில் அமைந்திருக்கும் ஜெலுந்தோங் 4 ஏக்கர் நிலத்தில் அனைத்துலக வெஸ்லி மெத்தடிஸ்ட் பள்ளி கட்டுவதற்கான அடிக்கல் நாட்டு விழாவில் கலந்து கொண்டு தெரிவித்தார். 2018-ஆம் ஆண்டு நிறைவடையும் இக்கட்டுமானப் பணியால் 1000 மேற்பட்ட ஆரம்பப் பள்ளி மற்றும் இடைநிலைப்பள்ளி மாணவர்கள் பயனடைவர் . இக்கட்டுமானத் திட்டத்தில் 40 வகுப்பறைகள், நூல் நிலையம், அறிவியல் கூடம் மற்றும் புறப்பட்ட நடவடிக்கை தளம் ஆகியவை இடம்பெறும்.


மாநில அரசு அளித்த வாக்குறுதிகளில் 90% நிறைவேற்றப்பட்டது

ஜார்ச்டவுன் – “பினாங்கு மாநில அரசாங்கம் 2018-ஆம் ஆண்டு 14வது பொதுத் தேர்தல் அறிக்கையில் அளித்த 68 வாக்குறுதிகளில் 90 விழுக்காடு நிறைவேற்றியது. பொது மக்கள் நான்கு ஆண்டுகளுக்கு முன்னதாக நம்பிக்கைக் கூட்டணி அரசாங்கம் இம்மாநிலத்தில் ஆட்சியை அமைக்க அங்கீகாரம் வழங்கிய நன்னாளாக இது திகழ்கிறது.

மாநில அரசு அளித்த 68 வாக்குறுதிகளில், 54 வாக்குறுதிகள் நிறைவேற்றப்பட்டுள்ளன; 12 நடைமுறையில் உள்ளன. மேலும், இரண்டு வாக்குறுதிகள் மத்திய அரசாங்கத்தின் திட்டங்களுடன் இணைவதால் அது நிறைவேற்றப்படவில்லை,” என்று பினாங்கு மாநில அரசின் 2018 வாக்குறுதி அறிக்கையின் சாதனை வெளியீட்டு விழாவில் மாநில முதல்வர் மேதகு சாவ் கொன் இயோவ் இவ்வாறு தெரிவித்தார்.

“மாநில அரசு பொது மக்களின் சமூகநலனுக்குத் தொடர்ந்து முன்னுரிமை அளிக்கிறது.

“நான்கு ஆண்டுகளுக்குப் பிறகு, கடின உழைப்பு மற்றும் ஒன்றிணைந்து செயல்பட்டதன் மூலம், தேர்தல் அறிக்கையில் 90 விழுக்காட்டை எட்ட முடிந்துள்ளது,” என முதல்வர் தெரிவித்தார்.

தேர்தல் வாக்குறுதிகளில் நிறைவேற்றப்படாத 10 விழுக்காடு வாக்குறுதிகள் பொதுத் தேர்தலுக்கு முன்னதாக இன்னும் ஒரு வருடத்திற்குள் நிறைவேற்றப்படும் என்று கொன் இயோவ் நம்பிக்கைத் தெரிவித்தார்.

“இருப்பினும், உள்கட்டமைப்பு சம்பந்தப்பட்டத் திட்டங்கள் போன்ற சில வாக்குறுதிகள் செயல்படுத்த நீண்ட கால அவகாசம் தேவைப்படுகிறது.

இந்நிகழ்ச்சியில் மாநில சபாநாயகர் டத்தோ லாவ் சூ கியாங்; மாநில முதலாம் துணை முதல்வர் டத்தோ அமாட் சாக்கியுடின் அப்துல் ரஹ்மான்; இரண்டாம் துணை முதல்வர் பேராசிரியர் ப.இராமசாமி; ஆட்சிக்குழு உறுப்பினர்கள்; சட்டமன்ற உறுப்பினர்கள் மற்றும் பிரமுகர்கள் கலந்து கொண்டனர்

கோவிட்-19 தொற்றின் சவாலை எதிர்கொண்ட இரண்டு ஆண்டுகளில், பினாங்கு மாநில அரசு பொருளாதார மேம்பாடு மட்டுமல்ல, கல்வி, விளையாட்டு மற்றும் சமூக வளர்ச்சியிலும் சிறந்து விளங்குகிறது என்பது நிரூபிக்கப்பட்டுள்ளது.

மாநில அரசு ‘நான் பினாங்கை நேசிக்கிறேன்’ என்ற தேர்தல் வாக்குறுதிகளில் 11 குறிக்கோள் செயல்படுத்த உத்வேகம் கொண்டது. அவை ஆற்றல், திறன், வெளிப்படையான (CAT) நிர்வாகம்; அனைவருக்குமான வீடமைப்புத் திட்டம்; தொழில் முனைவர் திட்டம்; அடிப்படை வசதிகளை மேம்படுத்துதல்; பசுமை மாநிலம்; கல்வி மற்றும் திறன் மேம்பாடு; சுற்றுலா, கலாச்சாரம், கலை, பாரம்பரியம் மற்றும் விளையாட்டு; சமூலநலன் மிக்க மாநிலம்;இஸ்லாம் மற்றும் பல்லின சமூக மேம்பாடு ஆகும்.


மாநில அரசு உணவு விநியோக நிறுவனங்களுக்கு 6,000 முகக் கவசங்கள் சன்மானம்

ஜார்ச்டவுன் – மாநில முதல்வர் மேதகு சாவ் கொன் யாவ் உணவு விநியோக நிறுவனங்களுக்கு முகக் கவசங்கள் சன்மானமாக வழங்கினார். கொம்தார், மலாயான் வங்கி அருகாமையில் நடைபெற்ற இந்நிகழ்வில் மூன்று உணவு விநியோக நிறுவனங்களான ‘டெலிவரி ஈட்’(Deliver Eat), ஃபுட் பண்டா (Food Panda) மற்றும்  கிரேப் (Grab) தத்தம் 2,000 முகக் கவசங்கள் பெற்றுக்கொண்டனர்.

தற்போது கோவிட்-19 தொற்றுக்கிருமி பரவலைத் தொடர்ந்து நடமாட்டக் கட்டுப்பாட்டு ஆணைப் பிறப்பிக்கப்பட்டிருப்பதால் பொது மக்கள் இணைய வசதியுடன் (online) உணவு அழிப்பானைச் செய்ய வலியுறுத்தப்படுகின்றனர். எனவே, இந்த உணவு விநியோக நிறுவன ஊழியர்களின் பாதுகாப்பை உறுதிப்படுத்த மாநில அரசு முகக் கவசங்களை சன்மானமாக வழங்கியது.  உணவு விநியோகம் செய்யும் பணியாளர்கள் உடல் பாதுகாப்பு கூறுகளில் மிகுந்த கவனம் செலுத்தமாறு வலியுறுத்தப்படுகின்றனர்.

“மாநில அரசு நடமாட்டக் கட்டுப்பாட்டு ஆணைக் காலக்கட்டத்தில் உணவு விநியோக நிறுவனங்களுக்கு முகக் கவசங்கள்  வழங்கியது பாராட்டக்குரியது. தற்போது இந்த முகக் கவசங்கள் பெறுவதற்கு மிக கடினமாக இருப்பதாகவும் தக்க தருணத்தில் மாநில அரசு உதவியது. மேலும், இந்நிறுவனம் பினாங்கின் 5 மாவட்டங்களிலும் செயல்படுகிறது, குறிப்பாக ஜார்ச்டவுன் வட்டாரத்தில் மட்டுமே ஏறக்குறைய 80 பணியாளர்கள் பணிப்புரிகின்றனர்,” என ‘டெலிவரி ஈட்’(Deliver Eat) பிரதிநிதி நதியா முத்துச் செய்திகள் நாளிதழுக்கு அளித்தப் பேட்டியில்  இவ்வாறு கூறினார்.

இந்நிகழ்வில் பினாங்கு முதல்வரின் அரசியல் செயலாளர் தே லாய் ஹெங், புக்கிட் பெண்டேரா நாடாளுமன்ற உறுப்பினர் வோங் ஒன் வாய், பினாங்கு கிராப் உணவு நிறுவன நிர்வாகி டேப்ன் லிம் பெங் சுவான் மற்றும் ஃபுட் பண்டா பிரதிநிதி ஹாகிமி கலந்து கொண்டனர்.


மாநில அரசு ஊழியர்களுக்கு இலவசப் பேருந்துச் சேவை

கடந்த டிசம்பர் 3-ஆம் திகதி தொடங்கப்பட்ட ‘BEST’ என்னும் இலவசப் பேருந்துச் சேவை அக்கரையில் வசிக்கும் பினாங்கு மாநில அரசு ஊழியர்களுக்கு நன்மை பயத்துள்ளது. இது கொன்சொர்தியும் பேருந்து நிறுவனமும் பினாங்கு மாநில அரசும் இணைந்து வழங்கும் கூட்டுத் திட்டமாகும். அரசு ஊழியர்கள் பொது போக்குவரத்துச் சேவையைப் பயன்படுத்த ஊக்குவிக்கும் அதே வேளையில் பினாங்கில் குறிப்பாகப் பினாங்குப் பாலத்தில் பெருகி வரும் வாகன நெரிசலைக் குறைக்கும் நோக்கில் இந்த ‘பெஸ்ட்’ திட்டம் அறிமுகம் செய்யப்பட்டுள்ளது என்று மாநில முதல்வர் மேதகு லிம் குவான் எங் கூறினார்.

இத்திட்டத்தில் பங்கு பெற விண்ணபித்தவர்களில் 82 அரசு ஊழியர்கள் மட்டுமே தேர்வு பெற்றுள்ளனர். பெண்களுக்கும் குறைந்த வருமானம் பெறும் ஊழியர்களுக்கும் இத்திட்டத்தின் வழி பயன்பெற முன்னுரிமை வழங்கப்பட்டுள்ளது. முதல் மூன்று மாதச் சோதனைக் காலத்திற்கு இச்சேவை வழங்கப்படும். அதன் ஆதரவைத் தொடர்ந்து பேருந்துகள் அதிகரிக்கப்படும் என்று போக்குவரத்துப் பிரிவு ஆட்சிக்குழு உறுப்பினர் திரு சௌ கொன் யௌ தெரிவித்தார். இந்த மூன்று பேருந்து சேவைக்காக மக்கள் கூட்டணி அரசு ரிம50,000 ஒதுக்கீடு செய்துள்ளது. இத்திட்டத்திற்காகச் செயற்படும் இரண்டு பிலஸ் லைனர் பேருந்துகள் காலை 6.50க்குச் செபெராங் ஜயாவில் உள்ள சன்வே கரினிவெல் பேரங்காடியிலிருந்து புறப்பட்டு கொம்தார் மத்திய பேருந்து நிலையத்தை வந்தடையும். மீண்டும் மாலை 5.20க்கு கொம்தாரிலிருந்து புறப்படும். இப்பேருந்து சேவை அரசு ஊழியர்களின் போக்குவரத்துச் செலவினைக் குறைக்க மிகவும் பயனுள்ளதாக அமைகிறது.

பேருந்திலிருந்து இறங்கும் அரசு ஊழியர்களை, ஆட்சிக்குழு உறுப்பினர் திரு சௌ கொன் யௌ, மாநில அரசுச் செயலாளர் டத்தோ ஃப்ரிசான் மாநில முதல்வர் மேதகு லிம் குவான் எங், டத்தோ அப்துல் மாலிக் (இடமிருந்து வலம்) ஆகியோர் வரவேற்கின்றனர்.


மாநில அரசு ஊழியர்களுக்கு மலிவு வீடு – திரு.ஜெக்டிப்

செய்தியாளர் சந்திப்பில் பேசிய திரு.ஜெக்டிப் சிங் டியோ

பினாங்கில் 1 மலேசியா பராமரிப்பு நிதியம் கீழ் பிரிமா(PRIMA) மலிவு விலை வீடமைப்புத் திட்டம் கட்டப்படும் எனும் மத்திய அரசின் ஆசைவார்த்தை இன்று வரை செயல்படுத்தவில்லை. அதே போன்று, 1மலேசியா அரசு ஊழியர்களுக்கானப் பொது வீடமைப்புத் திட்டத்திலும்(PPA1M) பினாங்கு மாநிலம் புறக்கணிக்கப்பட்டுள்ளதாக பினாங்கு கிராமம், நகரம் மற்றும் வீடமைப்புத் திட்டமிடல் சேவைக் குழுவின் ஆட்சிக்குழு உறுப்பினர் மதிப்பிற்குரிய ஜெக்டிப் சிங் டியோ தமக்கு வருத்தத்தைத் தருவதாக செய்தியாளர் சந்திப்பில் அறிவித்தார்.

அண்மையில் மக்களவையில் தாக்கல் செய்த 2016-ஆம் ஆண்டுக்கான வரவுச் செலவு திட்டத்தில் 2018-ஆம் ஆண்டு நாட்டில் பல மாநிலங்களில் ரிம 90,000 முதல் ரிம300,000 வரையில் 100,000 வீடுகள் பிரத்தியேகமாக பொது துறை அரசு ஊழியர்களுக்கு கட்டப்படவிருப்பதாக இடம்பெற்றிருந்தது. சம்மந்தப்பட்ட அமைச்சருக்கு மாநில அரசு கடிதம் எழுதியும் இதுவரை எவ்வித பதிலும் கிடைக்கப்பெறாதது ஏமாற்றத்தை அளிப்பதாகக் கூறினார். எனவே, பினாங்கு மாநில வீடமைப்புத் திட்டத்தின் கீழ் மலிவு விலை மற்றும் நடுத்தர மலிவு விலை வீடுகள் மாநில அரசின் உதவியுடன் விரைவில் கட்டப்பட இலக்கு கொண்டுள்ளதாக விவரித்தார். இத்திட்டத்தை மாநில ஆட்சிக்குழு கூட்டத்தில் விவாதித்து அதற்கான ஆயுத்த வேலைகள் தொடங்கப்படும் என நம்பிக்கை தெரிவித்தார் ஆட்டிக்குழு உறுப்பினர்.

பினாங்கில் மட்டும் ஏறக்குறைய 4,178 அரசு ஊழியர்கள் சேவையாற்றுகின்றனர். இவர்கள் அனைவரையும் புறக்கணிப்பது நியாமற்ற செயல் எனக் கேள்வி எழுப்பினார் ஆட்சிக்குழு உறுப்பினர் திரு.ஜெக்டிப். பினாங்கு மாநில அரசு, ஊழியர்களின் நலனை என்றும் பாதுகாத்து வருவதற்கு இவ்வாண்டு இறுதியில் வழங்கப்பட்ட போனஸ் தொகை தக்க சான்றாகும். கடந்த டிசம்பர் 18-ஆம் திகதி அரசு ஊழியர்களுக்கு ரிம 5.22 கோடி ஒதுக்கீட்டில் அவர்களின் பங்களிப்பினை அங்கீகரிக்கும் வகையில் மாநில அரசு இச்சன்மானத்தை வழங்கியது.


மாநில அரசு எஸ்.பி.எம், எஸ்.டி.பி.எம் தேர்வில் சிறந்த தேர்ச்சி பெற்ற மாணவர்களை அங்கீகரித்தது

ஜார்ச்டவுன் – பினாங்கு மாநில அரசு 2020ஆம் ஆண்டுக்கான மலேசிய கல்வி சான்றிதழ் (எஸ்.பி.எம்) மற்றும் மலேசிய உயர்நிலைக்கல்வி சான்றிதழ் (எஸ்.டி.பி.எம்) அரசு பொதுத் தேர்வில் சிறந்த தேர்ச்சி பெற்ற  ஐந்தாம் மற்றும் ஆறாம் படிவ மாணவர்களை அங்கீகரித்தது.

2020ஆம் ஆண்டுக்கான எஸ்.பி.எம் தேர்வில் சிறப்பு தேர்ச்சி பெற்ற 176 மாணவர்களும், எஸ்.டி.பி.எம் தேர்வில் சிறந்த மதிப்பெண்கள் பெற்ற 82 மாணவர்களுக்கும் ஊக்கத்தொகை வழங்கப்பட்டன.

இரண்டாவது முறையாகப் புதிய இயல்பில் நடத்தப்படும் இந்த விருதளிப்பு விழா இரண்டாம் துணை முதல்வர்  பேராசிரியர் ப.இராமசாமி; மாநில துணை செயலாளர் (நிர்வாகம் மேலாண்மை) அமாட் ரிசால்; மாநில கல்வி இலாகாவின் துறை இயக்குநர் நடியா ஜாமாயின் பேக்கரி; பள்ளி தலையாசிரியர்கள் மற்றும் பிரதிநிதிகள் கலந்து கொண்டனர்.

எஸ்.டி.பி.எம் தேர்வில் சிறந்த தேர்ச்சி பெற்ற 82 மாணவர்களில் PNGK4.0 பெற்ற 62 மாணவர்களுக்கு ரிம1,000 மற்றும் நற்சான்றிதழ்; இன வாரியாக சிறந்த மதிப்பெண்கள் பெற்ற 15 மாணவர்களுக்கு ரிம1,000; சிறப்பு தேர்ச்சி பெற்று முன்னிலை வகிக்கும் 5 மாணவர்களுக்கு ரிம1,000; மற்றும் மூன்று சிறந்த அடைவுநிலை பெற்ற பள்ளிகளுக்கு விருதுகள் வழங்கப்பட்டன.

அதேவேளையில், எஸ்.பி.எம் தேர்வில் சிறந்த தேர்ச்சி பெற்ற 276 மாணவர்களில் சிறந்த மாணவர்களுக்கானப் பிரிவில் 271 மாணவர்களுக்கு ரிம1,000 மற்றும் நற்சான்றிதழ்; சிறப்பு தேர்ச்சி பெற்று முன்னிலை வகிக்கும் 5 மாணவர்களுக்கு ரிம1,000; மற்றும் மூன்று சிறந்த அடைவுநிலை பெற்ற பள்ளிகளுக்கு விருதுகள் வழங்கப்பட்டன.

கோவிட்-19 தொற்றுநோயின் தாக்கத்தினால்  மாணவர்கள் பல  சவால்களை எதிர்கொண்ட போதிலும் வெற்றியை நோக்கி பயணிப்பதில்  பெற்றோர்களும் ஆசிரியர்களும் மேற்கொண்ட முயற்சிகளுக்கு மாநில  முதல்வர் சாவ் கொன் யாவ் பாராட்டுத் தெரிவித்தார்.

மாணவர்களின் சிறந்த தேர்ச்சிக்கு மாநில அரசு பெருமிதம் கொள்வதாகவும் முதல்வர் கூறினார்.

“எஸ்.டி.பி.எம் பிரிவின் கீழ் ரிம82,000 மற்றும் எஸ்.பி.எம் பிரிவின் கீழ்  ரிம138,000  ஊக்கத்தொகையை மின்னனு நிதி பரிமாற்றம் (EFT)மூலம் மாணவர்களுக்கு அவரவர் வங்கி கணக்கில் அனுப்பப்படும்,” என முதல்வர் தெரிவித்தார்.

கடந்த ஆண்டு பள்ளிகள் கிட்டத்தட்ட 110 நாட்கள் மூடப்பட்ட வேளையில் அனைத்து மாணவர்களும் இல்லிருப்பு கற்றல் மற்றும் கற்பித்தல் (PdPR) முறையைப்  பின்பற்றி சிறந்த தேர்ச்சி பெற்றதில் பெருமைக்கொள்வதாக இரண்டாம் துணை முதல்வர் பேராசிரியர் ப.இராமசாமி கூறினார்.

மாணவர்கள் தொழில்நுட்ப துறையில் தேர்ச்சி பெற்று, டிஜிட்டல் சகாப்தம் மற்றும் தொழில்துறை புரட்சி 4.0க்குத் தயார்படுத்த இயல்கலை கற்றல் அடித்தளமாக அமைகிறது என மேலும் தெரிவித்தார்.


மாநில அரசு ஓட்டுநர்களுக்கு ‘டிரைவ் த்ரு வாயிலாக ஊக்கத்தொகை வழங்கும் திட்டம்’ அறிமுகம்.

பாகான் டாலாம் – பினாங்கு மாநில அரசு, பொருளாதாரத் திட்டமிடல் பிரிவின்  மூலம், அண்மையில் வழங்கிய ஊக்கத்தொகை பெறுவதற்கான அனைத்து ஆவணங்கள் சமர்ப்பிக்க தவறிய வாடகைக்கார்  ஓட்டுநர்கள் மற்றும் இ-ஹெயிலிங் ஓட்டுநர்களுக்கு ஊக்கத்தொகை வழங்கும் நிகழ்ச்சி நடத்தப்பட்டது.

மாநில முதல்வர் சாவ் கொன் யாவ்

 ‘டிரைவ் த்ரு வாயிலாக ஊக்கத்தொகை வழங்கும் திட்டத்திற்கு’ வருகையளித்து ஏறக்குறைய 40 ஓட்டுநர்களுக்கு பட்டர்வொர்த், அப்துல்லா அமாட் படாபி அரங்கில் வழங்கினார்.

இந்நிகழ்ச்சி தீவுப் பகுதியைச் சேர்ந்த ஓட்டுநர்களுக்கு  நாளை காலை 10.30 மணி முதல் மதியம் 1.30 மணி வரை கொம்தாரில் (மலாயன் வங்கி அருகாமையில்)மாநில பொருளாதாரத் திட்டமிடல் பிரிவு ஏற்பாட்டில் நடைபெறும்.

பெரும்பான்மை ஓட்டுநர்கள் இணைய வழி தங்களின் ஊக்கத்தொகை பெற்றுக்கொண்டனர்.

முதல்வர் அறிவித்த பினாங்கு மக்களுக்கான உதவித்திட்டத்தில்  ரிம75 மில்லியன் நிதி ஒதுக்கீடு செய்யப்பட்டது. அந்தத் திட்டத்தில் வாடகைக்கார் ஓட்டுநர்களுக்கு ரிம500 மற்றும் இ-ஹெயிலிங் ஓட்டுநர்களுக்கு ரிம300 ஊக்கத்தொகையாக வழங்கப்பட்டது.

நடமாட்டக் கட்டுப்பாட்டு ஆணையினால் வருமானத்தை இழந்து தவிக்கும் ஓட்டுநர்களின் சுமையைக் குறைக்கும் வகையில் இந்த ஊக்கத்தொகை வழங்கப்பட்டது என கூறினார்.

மாநிலத்தில் உள்ள 2,252 வாடகைக்கார்  ஓட்டுநர்களில், 2,045 அல்லது 90.9விழுக்காடு பேர், மின்னணு நிதி பரிமாற்றம் மூலம் இப்பணம் பெற்றதாக சாவ் கூறினார்.

 8,571 இ-ஹெயிலிங்

ஓட்டுநர்களில், 8,335 அல்லது 97.25 விழுக்காட்டினர்  மின்னணு பரிமாற்றத்தின் மூலமாக பணம் பெற்றனர். மொத்தத்தில், மாநில அரசு வாடகைக்கார் ஓட்டுநர்களுக்கு ரிம1.1 மில்லியனுக்கும், இ-ஹெயிலிங் ஓட்டுநர்களுக்கு ரிம2.5 மில்லியனுக்கும் அதிகமாக நிதி ஒதுக்கியுள்ளது.

“இந்த நடமாட்டக் கட்டுப்பாட்டு ஆணை அமலில் இருக்கும் வரை, நமது பொருளாதாரம் பாதிக்கப்படும் என்பதை நாம் அனைவரும் அறிவோம். இது பொது மக்களின் வாழ்வாதாரத்தைப் பாதிப்பதோடு  அவர்களின் குழந்தைகளின் கல்விக்கு ஆதரவு அளிப்பதற்கும்  மிகுந்த  சவாலாக இருக்கும்.

 இந்த ஆணை நிறைவுக்குப் பின்னர்,  மத்திய அரசாங்கம் மற்றும் அனைவரும் சமூக-பொருளாதார மீட்சி குறித்து சிந்திக்க வேண்டும்.

“ கொரோனா கிருமி பரவுவதைத் தடுக்க

மக்களின் ஆரோக்கியத்திற்கு முன்னுரிமை கொடுக்கப்படும்.

இந்த விஷயத்தில் எந்த சமரசமும் இருக்காது.

“இச்சூழல் மிகுந்த சவாலாக அமைந்தாலும் , முடிந்தவரை இக்கிருமி தொற்று விரைவாக குணமடையும் என நம்புகிறோம். இச்சூழ்நிலையை எதிர்கொள்ள நாம் அனைவரும்  தயார்நிலையில் இருக்க வேண்டும்.

” கோவிட் -19 வழக்கு பதவில் சரிவு நிலை ஏற்படுவதற்கு ஏற்ப, மத்திய அரசு பல துறைகளுக்கு கட்ட கட்டமாக  திறப்பதற்கு விலக்கு அளிக்கக்கூடும் என்று பிரதமர் டான் ஸ்ரீ முஹிதின் யாசின் தெரிவித்தார்.

“கடந்த ஏப்ரல் மாதம் 23-ஆம் நாள் அன்று, இந்த ஆணையின் மூன்றாம் கட்ட நீட்டிப்பு வருகின்ற மே மாதம் 12-ஆம் தேதி தொடரும் என அறிவித்தார் என முதல்வர் செய்தியாளர் சந்திப்பில் இவ்வாறு கூறினார்.


மாநில அரசு ஓர் ஆண்டில் பத்து உபான் தொகுதி பொது வசதியை மேம்படுத்த ரிம1.65 மில்லியன் நிதி ஒதுக்கீடு – குமரேசன்

சட்டமன்ற உறுப்பினர் குமரேசன்

பத்து உபான்
–
தாமான் பெக்காகா எஸ்பிபிகே அடுக்குமாடி குடியிருப்பின் பராமரிக்கப்படாத நிலையில் இருந்த கூரைகள் புதுப்பிப்பதற்கு பத்து உபான் சட்டமன்ற உறுப்பினர் குமரேசன் உதவிக்கரம் நல்கினார்
.
இந்த குடியிருப்பில் கடந்த
20
ஆண்டுகளாக கூரைகள் பராமரிக்கப்படாத நிலையில் இருந்ததாக அறியப்படுகிறது
.

இந்த பராமரிப்புப் பணி மேற்கொள்ள தேவைப்பட்ட ரிம
187,000
செலவில் சட்டமன்ற உறுப்பினர் குமரேசன் பினாங்கின்
80
சதவீதம் அதிகப்பட்ச பராமரிப்பு நிதியம்
(TPM80PP)
மூலம்
80
விழுக்காடு பராமரிப்புக்கான நிதியுதவி பெற்றுக்கொடுத்தார்
.
இந்நிதியின்
80
விழுக்காடு தொகையை மாநில அரசு ஏற்கும் வேளையில் குடியிருப்பாளர்கள்
20
விழுக்காடு நிதிச் செலுத்த வேண்டும்
.
இருப்பினும் நான்கு அடுக்குமாடியைக் கொண்ட அக்குடியிருப்பில் அதிகமான பி
40
குழுவைச் சேர்ந்த மக்கள் வசிக்கின்றனர்
.
அக்குடியிருப்பு மக்களின் நிதிச்சுமைக் குறைக்கும் பொருட்டு சட்டமன்ற உறுப்பினர்
10
விழுக்காட்டுக்கான
(
ரிம
1,870)
நிதியை வழங்கினார்
.

பத்து உபான் சட்டமன்ற உறுப்பினர் குமரேசன் வழிக்காட்டலில்

கடந்த ஆண்டு மே முதல் ஜூன் மாதம் வரை ஓர் ஆண்டு கால வரையறையில் பொது வசதி மேம்பாடு மற்றும் பராமரிப்புத் திட்டங்களுக்காக மாநில அரசாங்கத்தின் துணையுடன் ரிம
1.65
மில்லியன் நிதி ஒதுக்கீடு வழங்கப்பட்டது
.

 “
நான் மாநகர் கழக உறுப்பினராக இருக்கும் வேளையில் இந்த இடத்திற்கு வருகையளித்து கால்வாய்கள் பராமரிக்க உதவினேன்
.
எனவே
,
சட்டமன்ற உறுப்பினராக பதவிப்பிரமானம் எடுத்துக்கொண்டப் பிறகு இவ்வட்டார மக்களுக்கு உதவும் வகையில் மக்களுடனான சந்திப்புக் கூட்டம் நடத்தப்பட்டு இந்த பராமரிப்புத் திட்டம் மேற்கொள்ளப்பட்டது
,”
என முத்துச் செய்திகள் நாளிதழுக்கு அளித்தப் பேட்டியில் இவ்வாறு கூறினார்
.

தாமான் பெக்காகா எஸ்பிபிகே அடுக்குமாடி குடியிருப்பாளர்களுடன் நடத்தப்பட்ட சந்திப்புக் கூட்டத்தில் கூரைகள் பராமரிப்புத் திட்டமும் அந்த அடுக்குமாடி கட்டடம் சாயம் பூசும் திட்டமும் முன்மொழியப்பட்டது
.

அக்குடியிருப்பு மக்கள் மழை காலங்களில் குறிப்பாக மேல் மாடியில் வசிக்கும் மக்களின் வீடுகளில் மழை நீர் கசிவு ஏற்படுவதாகவும் குறிப்பிட்டனர்
.
எனவே
,
தொடக்கமாக கூரைகள் பராமரிப்புத் திட்டம் அமல்படுத்தப்பட்டது என மேலும் தெரிவித்தார்
.


மாநில அரசு கல்வி மேம்பாட்டுக்கு தொடர்ந்து நிதியுதவி வழங்கும்

புக்கிட் தம்புன் – பினாங்கு மாநில அரசு2 009 ஆம் ஆண்டு தொடங்கி சீனப்பள்ளிகளின் பொதுவசதி மேம்படுத்தவும் பழுதுப்பார்க்கவும் நிதி ஒதுக்கீடு வழங்கி வருகின்றது.

“இதுவரை (2009-2022) கம்போங் வால்டோர் சீனப்பள்ளிக்கு ஆசிரியர்கள் மற்றும் மாணவர்களின் வசதிக்காக மேற்கூரை பழுதுப்பார்த்தல், கழிப்பறை & சிற்றுண்டி மேம்பாடு ஆகியவற்றிற்கு  ரிம833,000 நிதி ஒதுக்கீடு வழங்கப்பட்டுள்ளது.

“இந்த நிதி ஒதுக்கீடு தொடர்ந்து இந்த ஆண்டும் வழங்கப்படும். தேசத்தின் நம்பிக்கையின் தூண்களாக விளங்கும் மாணவர்கள் கல்வி ரீதியில் சிறந்து விளங்க வேண்டும் என்ற லட்சியத்திற்கு ஏற்ப மாநில அரசு தொடர்ந்து ஆதரவளிக்கும்,” என கம்போங் வால்டோர் சீனப்பள்ளியின் சீனப்புத்தாண்டு கொண்டாட்டத்தில் கலந்து கொண்டு தமதுரையில் மாநில முதல்வர் மேதகு சாவ் கொன் இயோவ் குறிப்பிட்டார்.

இந்தப் பள்ளியில் இன்று ‘dumpling’ ஏற்பாடு செய்யப்பட்டிருந்தது. இதன் மூலம் ஆசிரியர்களுக்கும் மாணவர்களுக்கும் இடையிலான உறவை வலுப்படுத்துவதோடு நமது மாநிலம் மற்றும் நாட்டிலுள்ள பல்வேறு இனங்களின் தனித்துவமான கலாச்சாரம் மற்றும் வலிமையை மாணவர்களுக்கு வெளிப்படுத்த உதவுவதாக மாநில முதல்வர் சாவ் கூறினார்.

இந்நிகழ்ச்சியில் புக்கிட் தம்புன் சட்டமன்ற உறுப்பினர் கோ சூன் ஐக், கம்போங் வால்டோர் பெற்றொர் ஆசிரியர் சங்கத் தலைவர் சுவா கிம் மோ, பள்ளி வாரியத் தலைவர் எங் யம் கெங், பள்ளி ஆசிரியர்கள் மற்றும் மாணவர்கள் கலந்து சிறப்பித்தனர்.

இதனிடையே, மாநில முதல்வர் சாவ் கொன் இயோவ் தனது குழுவினருடன் கெங் கூன் சீனப்பள்ளி மற்றும் சோங் கூவாங் சீனப்பள்ளி சீனப்புத்தாண்டு கொண்டாட்டத்தில் கலந்து கொண்டார்.


மாநில அரசு குறுகிய கால வெள்ள நிவாரணத் திட்டம் செயல்படுத்த ரிம17 கோடி நிதி ஒதுக்கீடு – ஜெக்டிப்

ஜோர்ச்டவுன்
–
கடந்த ஆண்டு இன்று
(15
செப்டமபர்
2017)
பினாங்கு மாநிலத்தில் வரலாறு காணாத வெள்ளப் பேரிடர் ஏற்பட்டு உயிர் மற்றும் பொருட்சேதம் ஏற்பட்டன
.
இருப்பினும் முன்னால் அரசாங்கத்தால் சுங்கை பினாங் ஆற்றின் வெள்ள நிவாரணத் திட்டம் நிராகரிக்கப்பட்ட வேளையில் தற்போது நம்பிக்கை கூட்டணி அரசாங்கத்தால் சுங்கை பினாங் ஆற்றின் வெள்ள நிவாரணப் பணிகள் வருகின்ற ஏப்ரல் தொடங்கப்படவுள்ளது
”
என அகம் மகிழ உள்ளூராட்சி
,
வீடமைப்பு
,
கிராமப்புற
&
நகர்புற மேம்பாட்டு ஆட்சிக்குழு உறுப்பினர் ஜெக்டிப் சிங் டியோ தெரிவித்தார்
.

கூட்டரசு அரசாங்கம் சுங்கை பினாங் வெள்ள நிவாரணத் திட்டத்திற்கு ரிம
600
கோடி நிதி ஒதுக்கீடுச் செய்துள்ளது
.
இத்திட்டம் நீண்ட கால திட்டம் என்பதால் தொடக்கமாக ரிம
150
கோடி வழங்கி வெள்ள நிவாரணப் பணிகள் செயல்படுத்தப்படும்
.

பினாங்கு மாநில அரசு வெள்ள நிவாரணத் திட்டங்களை அமல்படுத்த தொடர்ந்து முக்கியத்துவம் வழங்கி வருகிறது என்பது வெள்ளிடைமலையே
.
மாநில அரசு
14-
வது பொதுத் தேர்தலுக்குப் பிறகு குறுகிய கால திட்டத்தின் அடிப்படையில்
12
வெள்ள நிவாரணத் திட்டங்களை அமல்படுத்தவுள்ளன
.
இந்த வெள்ள நிவாரணத் திட்டம் ரிம
17
கோடி பொருட்செலவில் அமல்படுத்தவிருப்பதாக ஜெக்டிப் தெரிவித்தார்
.
இந்தக் குறுகிய கால திட்டத்தில் சுங்கை ஜெலுந்தோங் வெள்ள நிவாரணப் பணியும் இடம்பெறும்

இந்த வெள்ள நிவாரணத் திட்டத்தில் வெள்ளப் பாதுகாப்பு அமைப்புகள் நிர்மாணித்தல்
,
நீர் கட்டுப்பாட்டு வாயில்கள்
,
பாலங்கள்
,
உட்புற வடிகால்
,
வெள்ள நீர்த்தேக்கங்கள்
,
கழிவுகள் மற்றும் வடிகால் கட்டமைப்புகள் மேம்படுத்தப்படும் என்பது குறிப்பிடத்தக்கதாகும்
.


மாநில அரசு சீக்கியர் சமூகப் பங்களிப்பை அங்கீகரிக்க ரிம100,000 மானியம்

ஜார்ச்டவுன் – மாநில அரசு சீக்கியர் சமூகம் மேற்கொள்ளும் முயற்சிகள் மற்றும்  சேவைகளை அங்கீகரிக்கும் வகையில் ரிம100,000 மானியம் வழங்குகிறது.

“பல்லின மக்கள் வாழும் இம்மாநிலத்தில் சீக்கியர் சமூகம் சிறுபான்மையினராக இருந்தாலும் மாநிலத்தின் வள்ர்ச்சிக்குப் பெரும் பங்களிப்பு நல்குகின்றனர்.

சீக்கியர் சமூகப் பங்களிப்பு வரவேற்கத்தக்கது,” என்று மாநில முதல்வர் மேதகு சாவ் கொன் இயோவ் தெரிவித்தார்.

“இந்த குருத்வாரா ஆலய மறுசீரமைப்புப் பணிகளை நேரில் சென்று பார்வையிடுவதில் மகிழ்ச்சிக் கொள்கிறேன். பினாங்கு மாநில பிற குருத்வாரா ஆலயங்களுக்கும் உதவிகள் நல்கப்படும்.

“கோவிட்-19 தொற்றுநோய் தாக்கத்தின் போதும் குருத்வாரா ஆலய நிர்வாகத்தினர்  பாதிக்கப்பட்ட பொது மக்களுக்கு உதவிக்கரம் நீட்டினர்.  அண்மையில் சிலாங்கூர் மற்றும் பகாங் மாநிலத்தில் வெள்ளத்தில் பாதிக்கப்பட்ட பொது மக்களுக்குத் தேவையானப் பொருட்கள் சேகரித்து வழங்கியதோடு நிதி திரட்டும் பணியிலும் ஈடுப்பட்டது பாராட்டக்குரியது.

மாநில முதல்வர், புத்தாண்டை வரவேற்கும் அனைத்து சீக்கியர்களுக்கும் இனிய வைசாக்கி நல்வாழ்த்துகளும்,   தமிழர்களுக்கு இனிய சித்திரைப் புத்தாண்டு நல்வாழ்த்துகளும் தெரிவித்துக் கொண்டார்.

இந்நிகழ்ச்சியில் வீடமைப்பு, உள்ளாட்சி, கிராமம்  மற்றும் நகர்ப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ; வாடா குருத்வாரா சாயிப் ஆலய ஆலோசகர் டத்தின் ஸ்ரீ உத்தாமா குர்மிட்  கவுர்; வாடா குருத்வாரா ஆலய மறுசீரமைப்பு மற்றும் பாதுகாப்பு தலைவர் டத்தோ ஸ்ரீ மஹிண்டர் சிங்;  குருத்வாரா ஆலயத் தலைவர் சந்தோக் சிங் மற்றும் பிரமுகர்கள் கலந்து கொண்டனர்.

“பினாங்கு மாநில அரசாங்கம் அனைத்து இன மக்களையும் சிறுபான்மை, பெரும்பான்மை என்ற பாரபட்சம் இன்றி உதவுவது பாராட்டக்குரியது. இந்த வாடா குருத்வாரா ஆலய கட்டடிம் 121 ஆண்டுகள் பழைமை வாய்ந்த பாரம்பரியக் கட்டிடமாகும். இது பாரம்பரியக் கட்டிடம் என்பதால் அதனை மறுசீரமைப்பு செய்ய நிர்ணயிக்கப்பட்ட கட்டிடக்  கூறுகள் பின்பற்ற வேண்டியது அவசியமாகும்.

“1901 ஆம் ஆண்டு நிர்மாணிக்கப்பட்ட இந்த குருத்வாரா ஆலயத்தில் மேற்கொள்ளப்படும் மறுசீரமைப்புப் பணிகள் ரிம5.9 மில்லியன் நிதி செலவில் கட்டப்படுகிறது. இந்த மேம்பாட்டுப் பணிகள்  18-24 மாதங்களில் நிறைவுப்பெறும்,” என்று எதிர்ப்பார்ப்பதாக ஆட்சிக்குழு உறுப்பினர் ஜெக்டிப் தெரிவித்தார்.

இந்த மறுசீரமைப்புப் பணிக்கு ரிம50,000 மானியம் வழங்குவதாக ஜெக்டிப் தெரிவித்தார்.

1
699 ஆண்டில் 10வது குருவான கோவிந்த் சிங் ஜி அவர்களால் கல்சாவின் பிறப்பு அல்லது தோற்றத்தை நினைவுக்கூறும் நன்னாளாக வைசாக்கி திகழ்கிறது.


மாநில அரசு சுக்மா போட்டி வெற்றியாளர்களுக்குக் கூடுதல் ஊக்கத்தொகை வழங்கியது

இவ்வாண்டு கோலாலம்பூரில் நடைபெற்ற 16-வது சுக்மா போட்டியில் பினாங்கு மாநில வெற்றியாளர்களின் சாதனை அளப்பரியது. இதனை அங்கீகரிக்கும் பொருட்டு பினாங்கு மாநில அரசு வெற்றியாளர்கள் அனைவருக்கும் கூடுதல் ஊக்கத்தொகை வழங்கியது. இந்த நிகழ்வு கொம்தாரில் பினாங்கு மாநில முதல்வர் மேதகு லிம் குவான் எங், முதலாம் துணை முதல்வர் டத்தோ முகமது ரஷிட் பின் அஸ்னோன், மற்றும் இதர நாடாளுமன்ற உறுப்பினர்களும் கலந்து சிறப்பித்தனர்.

கடந்த 28 ஜூன் – 7 ஜூலை வரை நடைபெற்ற சுக்மா போட்டியில் பினாங்கு மாநில போட்டியாளர்கள் கலந்து கொண்டனர். நடைபெற்ற 24 போட்டிகளில் 17 போட்டியில் போட்டியாளர்கள் பதக்கம் வென்றது பாராட்டக்குறியதாகும். வெற்றியாளர்கள் ஜப்பானிய மற்போர்(Judo), சிலம்பம், கத்தி சண்டை, ஒருங்கிணைப்பு நீச்சல், பிங் பாங், குதிரைச்சவாரி, மென்பந்தாட்டம்(Softball), ஃபுட்சல், கிரிக்கெட், வுட்பால்(Woodball) போன்ற போட்டிகளில் 8 தங்கம், 19 வெள்ளி, மற்றும் 21 வெங்கல பதக்கத்தை வென்று பினாங்கு மாநிலத்திற்கு நற்பெயரை ஈட்டித் தந்தனர்.

வெற்றியாளர்களைக் கௌரவிக்கும் வகையிலும் மாநில அரசு கூடுதல் ஊக்கத்தொகை வழங்கி சிறப்பித்தது. பினாங்கு மாநில முதல்வர் மேதகு லிம் குவான் எங் இந்த ஊக்கத்தொகை ஒவ்வொரு ஆண்டும் தொடர்ந்து வழங்கப்படும் என்றார். இதன்வழி இன்னும் அதிகமான விளையாட்டாளர்களை உருவாக்க முடியும் என நம்பிக்கை தெரிவித்தார். கடந்த 19 ஜூலை 2013-யில் ஒதுக்கப்பட்ட நிதியான ரி.ம123,400-லிருந்து 50% வெற்றியாளர்களுக்கு வழங்கப்பட்டது. தொடர்ந்து, உறுதியளித்தப்படி 50%-மான ரிம 61,700.00 இம்முறை வழங்கியதாக மேலும் கூறினார்.

போட்டி விளையாட்டுகளில் ஈடுப்படுவதன் மூலம் தரமான, சுகாதாரமான சமுதாயத்தை நாம் உருவாக்க முடியும் என்றார்.

பினாங்கு மாநில சுக்மா வெற்றியாளர்களுடன், மாநில முதல்வர், முதலாம் துணை முதல்வர், மற்றும் நாடாளுமன்ற உறுப்பினர்கள்.


மாநில அரசு சூரிய ஒளிமின் அழுத்த அமைப்பு (PV) திட்டத்தை அமல்படுத்த இணக்கம்

பத்து காவான் – பினாங்கு மாநில அரசாங்கம் குறைந்த கார்பன் மற்றும் நிலையான சக்தி கொண்ட எதிர்காலத்தை உருவாக்கும் ஒரு முன்னோடித் திட்டமாக சூரிய ஒளிமின் அழுத்த அமைப்பு (PV) தொழில்நுட்பத்தை அமல்படுத்த உறுதிபூண்டுள்ளது என்று பராமரிப்பு அரசாங்க முதலமைச்சர் மேதகு சாவ் கொன் இயோவ் தெரிவித்தார்.

சூரிய ஒளிமின் அழுத்த அமைப்பு (PV)

தொழில்நுட்பத்தை இன்று பத்து காவான் தொழிற்பேட்டையில் உள்ள மாரெல்லி ஆட்டோமோட்டிவ் லைட்டிங் மலேசியா சென் பெர்ஹாட்

(Marelli Automotive Lighting Malaysia) நிறுவனத்தில் தொடங்கி வைப்பதற்கு முன் தனது உரையில் சாவ் இவ்வாறு கூறினார்.

“பருவநிலை மாற்றத்தால் ஏற்படும் உலகளாவிய சவால்கள் மற்றும் அதனால் ஏற்படும் தொலைநோக்கு விளைவுகளை ஒப்புக்கொள்வது அவசியமாகும்.

“பருவநிலை மாற்றம் என்பது சுற்றுச்சூழல் பிரச்சனை மட்டுமல்ல, அது நமது பொருளாதாரம், சமூகம் மற்றும் எதிர்கால சந்ததியினரின் நல்வாழ்வுக்கு குறிப்பிடத்தக்க அச்சுறுத்தலாக அமைகிறது.

“இந்த நெருக்கடியை எதிர்கொள்ள சமூகத்தின் அனைத்து மட்டங்களிலிருந்தும் அவசர மற்றும் கூட்டு நடவடிக்கைகள் எடுக்க வேண்டும்.

“இன்றையத் திட்டத்திலிருந்து, ஆண்டுதோறும் 4,382 மெகாவாட் (megawatts) தூய்மையான ஆற்றல் உற்பத்தியை செய்கிறது என மதிப்பிடப்பட்டுள்ளது. ஏனெனில் இது நமது மாநிலத்தின் வளர்ச்சியை மேம்படுத்துவதில் புதுப்பிக்கத்தக்க எரிசக்தி ஆதாரங்களின் மகத்தான ஆற்றலுக்கு ஒரு சக்திவாய்ந்த சான்றாகிறது. அதே நேரத்தில் இது சுற்றுச்சூழல் பாதிப்பையும் குறைக்கிறது,” என்றார்.

சாவ்வின் கூற்றுப்படி, சமூக மற்றும் பொருளாதார மேம்பாடு சுற்றுச்சூழல் பாதுகாப்புடன் இருப்பதை உறுதி செய்வதற்காக பசுமை ஆற்றலைப் பயன்படுத்துவதை ஊக்குவிப்பதில் பினாங்கு அரசாங்கம் இணக்கம் கொள்கிறது.

“மாநில அரசு பினாங்கு2030 தொலைநோக்குப் பார்வைக்கு ஏற்ப, பினாங்கு பசுமை திட்டம் 2030ஐ முன்பே அறிமுகப்படுத்தியுள்ளோம். இதில், பினாங்கு புதுப்பிக்கத்தக்க எரிசக்தி மற்றும் ஆற்றல் திறன் பணிக்குழு (PREET) நிறுவுதல் போன்றவையும் அடங்கும்.

“மேலும், 2030 ஆம் ஆண்டுக்குள் பினாங்கில் புதுப்பிக்கத்தக்க ஆற்றல் மற்றும் ஆற்றல்-திறனுள்ள திட்டங்களின் வளர்ச்சியைக் கணிசமாக அதிகரிப்பதே எங்கள் இலக்காகும்.

பினாங்கு மேம்பாட்டுக் கழகத் (PDC) தலைவரான சாவ், சூரியசக்தியைப் பயன்படுத்தி நிலையான மற்றும் சுற்றுச்சூழலுக்கு உகந்த எதிர்காலத்தை உருவாக்குவதை நோக்கமாகக் கொண்ட ஒரு துணை நிறுவனமான Solar Voltech தனியார் நிறுவனத்தை உருவாக்க PDC தக்க நடவடிக்கையை எடுத்துள்ளதாக, அறிவித்தார்.

” Voltech தனியார் நிறுவனம் மூலம் பினாங்கில் உள்ள அரசு நிறுவனங்கள் மற்றும் தொழிற்சாலைகளுக்கு சூரிய மண்டல தீர்வுகளை வழங்குவதன் மூலம் பினாங்கு ஆற்றல் உற்பத்தி மற்றும் நுகர்வு முறையை மாற்ற இயலும் என PDC கருதுகிறது.

“இந்த தீர்வுகளில் பயன்படுத்தப்படும் அதிநவீன தொழில்நுட்பம் உயர்தர, திறமையான மற்றும் நம்பகமான சூரிய ஆற்றல் உற்பத்தியை உறுதி செய்கிறது,” என்று சாவ் கூறினார்.

PDC இன் துணை நிறுவனமான PDC நூசாபினா சென் பெர்ஹாட் மற்றும் சுத்தமான எரிசக்தி நிபுணர் சோலார்வெஸ்ட் ஹோல்டிங்ஸ் பெர்ஹாட் மூலம் இன்று, 3.1 மெகாவாட் பீக் (MWp) சோலார் PV பேனல்கள் மற்றும் கட்டிட-ஒருங்கிணைந்த ஒளிமின் அழுத்த பேனல்களை கூரை மற்றும் கார்போர்ட் Marelli Automotive Lighting Malaysia நிறுவனத்தில்

வெற்றிகரமாகப் பொருத்தப்பட்டுள்ளது, என கூறினார்.

“இந்த 3.1 மெகாவாட் சோலார் பிவி அமைப்பு மற்றும் 5,727 சோலார் பேனல், புதுப்பிக்கத்தக்க எரிசக்தி ஆதாரங்களுக்கு மாறுவதற்கான எங்கள் பணியில் முன்னேற்றத்தை ஏற்படுத்தியுள்ளது.

“இது பருவநிலை மாற்றத்தை எதிர்த்துப் போராடுவதற்கும், நமது குழந்தைகளுக்கும் எதிர்கால சந்ததியினருக்கும் நிலையான எதிர்காலத்தை உருவாக்குவதற்கும் எங்கள் உறுதிப்பாட்டைக் காண்பிக்கிறது,” என்று அவர் கூறினார்.

சூரிய சக்தி அமைப்புத் திட்டம் சமூக-பொருளாதார வளர்ச்சியை முன்னெடுப்பதற்கும் நிலையான வளர்ச்சியை PDC செயல்படுத்துவதாக அதன் PDC தலைமை நிர்வாக அதிகாரி அஜீஸ் பாக்கர் கூறினார்.

“தூய்மையான ஆற்றலை உருவாக்குவதோடு, புதுப்பிக்கத்தக்க ஆதாரங்களை நோக்கி மாற்றத்தை ஏற்படுத்துவதன் மூலம், இந்த சூரிய மின் திட்டமானது கார்பன் வெளியேற்றத்தைக் குறைப்பதில் பங்களிப்பதோடு மட்டுமல்லாமல், சுற்றுச்சூழலைப் பாதுகாப்பதோடு வளமான பினாங்கு மாநிலத்தை உருவாக்க வழி வகிக்கிறது, என்றார்.


மாநில அரசு தடுப்பூசி மையங்கள் மற்றும் மனித மூலதனம் அதிகரிக்க இலக்கு – முதல்வர்

பாயான் லெப்பாஸ்- பினாங்கு மாநிலத்தில் பேரளவில் இயங்கும் ஸ்பாய்ஸ் அரேனா தடுப்பூசி மையத்தின் முதல் நாள் சேவை சுமூகமாக நடைபெற்றது என மாநில முதல்வர் மேதகு சாவ் கொன் யாவ் தெரிவித்தார்.

பொது மக்கள் கூட்ட நெரிசல் இன்றி சுமூகமான முறையில் தடுப்பூசி பெற்றுக்கொண்டனர், என்றார்.

“இன்று முதல் தொடங்கப்பட்ட இந்த தடுப்பூசி மையத்தில் முதல் மூன்று நாட்களுக்கு நாள் ஒன்றுக்கு 1,000 பேருக்கு தடுப்பூசி போடப்படும். கூடிய விரைவில் நாள் ஒன்றுக்கு 3,000 முதல் 5,000 பேருக்கு தடுப்பூசி செலுத்தப்படுமென,” என்று நம்பிக்கை கொள்வதாக முதல்வர் தெரிவித்தார்.

தற்போது பினாங்கு மாநிலத்தில்   112, 350 பேர்கள் இந்த ‘AstraZeneca’ தடுப்பூசி பெற விண்ணப்பித்துள்ளனர். அதில் 18-59 வயதுக்குள் 80,422 பேர்களும், 60 வயதுக்கு மேற்பட்ட 31,928 பேர்களும் இடம்பெறுகின்றனர். அவர்களுக்கு வருகின்ற ஜூன்,7 முதல் ஜூலை,27 வரை தடுப்பூசி கட்ட கட்டமாக செலுத்தப்படும்.

“மத்திய அரசாங்கம் பினாங்கு மாநிலத்திற்கு போதுமான தடுப்பூசி விநியோகிக்க ஒப்புதல் வழங்கியதை முன்னிட்டு மாநில அரசு தடுப்பூசி மையங்கள் மற்றும் மனித மூலதனத்தை அதிகரிக்க இலக்கு கொண்டுள்ளது.

“தற்போது நாள் ஒன்றுக்கு  2,000 முதல் 5,000 பேர்களுக்கு தடுப்பூசி செலுத்த முனைப்புக் காட்டப்படும். இதன் மூலம் பினாங்கு மாநிலத்தில் வருகின்ற அக்டோபர் மாதத்திற்குள்  இந்த தடுப்பூசி திட்டம் செலுத்தும் இலக்கு அடையக்கூடும்.

“மேலும், அக்டோபர் மாதத்திற்கு பிறகு நாள் ஒன்றுக்கு 15,000 முதல் 20,000 பேர்களுக்கு தடுப்பூசி செலுத்த கூடும்,” என முதல்வர் கூறினார்.

பினாங்கு மாநிலத்தில் தனியார் மருத்துவமனை ஒருங்கிணைப்பில் செயல்படுத்தப்படும் தடுப்பூசி மைய பட்டியலில் ஆறாவது மருத்துவமனையாக ஒப்திமஃஸ் கண் மருத்துவமனை (Optimax Eye Specialist Hospital) இடம்பெறுகின்றது.

மேலும் கூடுதல் தனியார் மருத்துவமனை மற்றும் கிளினிக் ஒருங்கிணைப்பு எதிர்ப்பார்க்கப்படுகிறது. இதன் மூலம் சம்பந்தப்பட்ட தனியார் மருத்துவமனை மற்றும் கிளினிக் இட வசதிக்கு ஏற்ப அதிகமான தடுப்பூசிகள் செலுத்தப்படும்.

இந்த சந்திப்புக் கூட்டத்தில் மாநில செயலாளர் டத்தோ அப்துல் ரசாக் பின் ஜாபார்; வேளாண்மை தொழில்நுட்பம் மற்றும் உணவு பாதுகாப்பு, கிராமப்புற வளர்ச்சி மற்றும் ஆரோக்கியம் ஆட்சிக்குழு உறுப்பினர் டாக்டர் நோர் லேலா பின் அஃரிப்பின்; பிரதம துறை சிறப்பு ஆலோசகர் டான் ஸ்ரீ டாக்டர் ஜெமிலா மாமுட்; மற்றும் பிரமுகர்கள் கலந்து கொண்டனர்.

“பினாங்கு மாநிலத்தில் இதுவரை 60 விழுக்காட்டினர் தடுப்பூசி பெற விண்ணப்பித்துள்ளனர் என்பது பாராட்டக்குறியது. எனவே, பொதுமக்கள் தொடர்ந்து தடுப்பூசி  பெற விண்ணப்பிக்க ஆர்வம் கொள்ள வேண்டும் என ஜெமிலா மாமுட் கேட்டுக் கொண்டார்.

லெ. சரோஜினி,66

“ஸ்பாய்ஸ் அரேனா தடுப்பூசி மையத்தில்  சுமூகமான முறையில் தடுப்பூசி செலுத்தப்பட்டது. பணியாளர்கள் மற்றும் சுகாதார அதிகாரிகளின் வரவேற்பு மிகுந்த நம்பிக்கையை அளித்தது.

“தற்போதைய சூழலில் அனைவரும் தடுப்பூசி பெற முன் வர வேண்டும். இதன் மூலம் கோவிட்-19 தொற்றுநோய் தாக்கத்தை குறைக்க முடியும்,” என சரோஜினி,66 தெரிவித்தார்.

எஸ்.லோகன்பார், 65

“முதியவர்கள் தடுப்பூசி பெறுவதன் மூலம் கோவிட்-19 தொற்றுநோயிலிருந்து விடுபட முடியும். எனவே, தடுப்பூசி பெற விண்ணப்பிக்க வேண்டும். தற்போதைய சூழலில் கோவிட்-19 மிக வேகமாக பரவும் சூழலில் முதியவர்கள் சுகாதாரம் பாதுகாத்து தடுப்பூசி பெற வேண்டும், என்றார்.

பி.சந்தோஷ்,20

வருகின்ற ஜூலை,9ஆம் தேதி தடுப்பூசி மிகுந்த ஆர்வத்துடன் இருப்பதாக மாணவர் பி.சந்தோஷ்,20 தெரிவித்தார்.

அனைவரும் நிர்ணயிக்கப்பட்ட நிர்வாக நடைமுறைகளை (எஸ்.ஓ.பி) கண்டிப்பாக பின்பற்ற வேண்டும். முகக் கவசம் அணிதல் மற்றும் சமூக இடைவெளியை கடைப்பிடிப்பதன் மூலம் இந்த கோவிட்-19 தொற்றுநோய் தாக்கத்தில் இருந்து விடுபடலாம், என்றார்.

சி. ஜஸ்வந்த் கவுர், 66

“ஸ்பாய்ஸ் அரேனா தடுப்பூசி மையத்தின் சேவை மிக துரிதமாகவும் சிறப்பாகவும் நடைபெற்றது. தடுப்பூசி பெற்றதில் மகிழ்ச்சி கொள்வதாக,” ஜஸ்வந்த் கவுர் தெரிவித்தார்.


மாநில அரசு தண்ணீர் மலை தைப்பூச விழாவிற்கு ரிம200,000 மானியம்

தைப்பூச முதல் நாள் வெள்ளி இரத ஊர்வலமாக வந்த முருகப்பெருமானுக்கு அர்ச்சனைச் செய்யும் பக்தர்கள்

தைப்பூசம் என்பது தமிழ்க்கடவுளான முருகப்பெருமானுக்குக் கொண்டாடப்படும் விழாவாகும். இவ்விழா ஒவ்வொரு வருடம் தை மாதம் பூச நட்சத்திரத்தில் கொண்டாடப்படும். அவ்வகையில் இந்த ஆண்டு ஜனவரி மாதம் 17-ஆம் திகதி தைப்பூசத் திருநாள் உலகெங்கும் விமரிசையாகக் கொண்டாடப்படுகிறது. மலேசிய அளவில் பத்து மலைக்கு அடுத்து தைப்பூசத் திருநாளை மிகவும் விமரிசையாகக் கொண்டாடப்படும் தலமாகப் பினாங்கு தண்ணிர்மலை ஆலயம் திகழ்கிறது என்றால் மிகையாகாது. இத்திருத்தளத்தில் 22-வது முறையாக தைப்பூசத் திருவிழாவை மிகவும் கோலாகலமாகக் கொண்டாடியது.

பினாங்கு அருள்மிகு பாலதண்டாயுதபாணி ஆலயத்திற்கு நாடு முழுவதிலிருந்தும் பக்த கோடி பெருமக்கள் தங்கள் காணிக்கைகளைச் செலுத்த புற்றீசல் போல் திரண்டனர். ஏறக்குறைய 1.2 மில்லியன் பக்தர்கள் மட்டுமின்றி சுற்றுப்பயணிகளும் வருகையளித்தனர்.. பினாங்கில் செட்டிப் பூசம் என்றழைக்கப்படும் தைப்பூச முதல் நாள் வெள்ளி இரத ஊர்வலம் அதிகாலை 6.00 மணிக்கு பினாங்கு வீதியில் அமையப்பெற்றுள்ள கோயில் வீட்டிலிருந்து நகரத்தார் ஆலயத்தை நோக்கிப் புறப்பட்டது. சிறப்பான முறையில் அலங்கரிக்கப்பட்ட தங்க முருகன் சிலை மிகவும் பிரமாண்டமாகக் காட்சியளித்தது. சாலையெங்கும் தேங்காய்கள் குழுமியிருக்க பக்தர்கள் கூட்டம் புடை சூழ வெள்ளி இரதம் பவனி வந்தது. இந்தியர்கள் மட்டுமன்றி, சீனர்களும் இலட்சக்கணக்கான தேங்காய்களை உடைத்து முருகனுக்குத் தங்கள் காணிக்கைகளைச் செலுத்தினர்.

மாநில முதல்வர் மேதகு லிம் குவான் எங் அவர்களுக்குப் பொன்னாடைப் போற்றி மாலை அணிவிக்கப்பட்டது

பினாங்கு தைப்பூசத்தின் சிறப்பு அம்சமாகச் சாலை ஓரங்களில் அமைக்கப்பட்டிருக்கும் தண்ணீர் பந்தல்கள் திகழ்வது குறிப்பிடத்தக்கது. அரசுத் துறைகள், தனியார் நிறுவனங்கள், பொது இயக்கங்கள் ஆகியவற்றைச் சேர்ந்த சமூகப் பற்றாளர்களால் இவ்வாண்டு சுமார் 100-க்கும் மேற்பட்ட தண்ணீர் பந்தல்கள் அமைக்கப்பட்டிருந்தன. அழகிய கலை வேலைபாடுகளையும் அலங்கரிப்புகளையும் கொண்ட பந்தல்களில் மக்களின் பசி தீர்க்க அன்னதானங்களும் தாகத்தைத் தீர்க்கக் குளிர்பானங்களும் வழங்கப்பட்டன. தைப்பூச முதல்நாள் மாலை இரண்டாம் துணை முதல்வர் பேராசிரியர் ப.இராமசாமி, பத்து உபான் சட்டமன்ற உறுப்பினர் திரு ஜெயபாலன், பாகான் டாலாம் சட்டமன்ற உறுப்பினர் திரு தனசேகரன், ஆட்சிக்குழு உறுப்பினர் சொங் எங், கொடி மலை நாடாளுமன்ற உறுப்பினர் கீர் ஜொஹாரி ஆகியோர் தண்ணீர் பந்தல்களுக்கு வருகை புரிந்து மக்களை மகிழ்ச்சி வெள்ளத்தில் ஆழ்த்தினர். பந்தல் பொறுப்பாளர்கள் அவர்களுக்கு மாலை அணிவித்தும் பொன்னாடை போர்த்தியும் கௌரவித்து வரவேற்றனர்.

தைப்பூச முதல் நாள் மாலை 6 மணிக்கெல்லாம் மக்கள் தங்கள் நேர்த்திக் கடன்களைச் செலுத்த தொடங்கிவிட்டனர். பால் குடங்களையும் காவடிகளையும் ஏந்தியபடி மக்கள் பக்தி பரவசத்தில் ஆழ்ந்திருந்தனர். முருகப்பெருமானுக்கு விரதமும் சைவமும் மேற்கொண்டு முருகனின் வாசகத்தை உரக்கக் கூறியபடி பக்தர்கள் 513 படிகளைக் கடந்து திருக்குமரனைத் தரிசிக்கச் சென்றனர். இவர்களுடன் சீனப் பெருமக்களும் இணைந்து மஞ்சள் ஆடையுடுத்தி பால் குடங்களையும் அலகு குத்தி காவடிகளையும் ஏந்தி சென்றது மெய்ச்சிலிர்க்க வைத்தது. இந்திய நாட்டுக்கு வெளியில் உள்ள தென்கிழக்காசியாவின் மிகப் பெரிய முருகன் ஆலயமாக எழுப்பப்பட்டுள்ள தண்ணீர் மலை பாலதண்டாயுதபாணி ஆலயம் வண்ண விளக்குகளால் அலங்கரிக்கப்பட்டு இருள் சூழ்ந்த அவ்விடத்தையே ஒளிமயமாகக் காட்சியளிக்க வைத்தது மக்களின் கண்களுக்கு விருந்தாக அமைந்தது.

பக்தர்கள் மயில் இறகுகள், மலர், மற்றும் பல வித அழகுப் பொருட்களைப் பயன்படுத்தி காவடிகளை ஏந்தி வந்தனர். மயில் காவடி, பால் காவடி, பண்ணீர் காவடி, புஷ்ப காவடி ஆகிய பல விதமானக் காவடிகளை இந்தியர்கள் மட்டுமின்றி சீனர்களும் பக்தி மேன்மையுடன் ஏந்தி வருவதைக் காண்பதற்குச் சிறப்பாக அமைந்தது. இந்த ஆண்டு 10000-க்கும் மேற்பட்ட பக்தர்கள் பாலதண்டாயுதபாணிக்கு மொட்டையடித்து முடிகாணிக்கை செலுத்தினர். மலை அடிவாரத்தில் அஸ்ட்ரோ செயற்கைகோள் தொலைக்காட்சியின் மூலம் பினாங்கு தைப்பூச விழா உலக மக்களின் பார்வைக்கு நேரடி ஒளிப்பரப்புச் செய்யப்பட்டது.

பாலதண்டாயுதபாணி ஆலயத்தை நோக்கி முருகப்பெருமான் காவடி

பொது மக்களின் பாதுகாப்பை உறுதிப்படுத்தும் வகையில் பினாங்கு மாநில காவல்துறை உதவித்தலைவர் டத்தோ தெய்வீகன் தலைமையில் பலத்த பாதுகாப்பு வழங்கப்பட்டன.

தைப்பூசத்தன்று மாண்புமிகு முதல்வர் லிம் குவான் எங்குடன் இணைந்து துணை முதல்வர் பேராசிரியர் ப இராமசாமி, சட்டமன்ற உறுப்பினர்களான மதிப்பிற்குரிய திரு தனசேகரன், திரு டேனி லாவ் ஆகியோர் மாலை 5.30 மணிக்கு மேல் அருள்மிகு பாலதண்டாயுதபாணி ஆலயத்திற்கு வருகை மேற்கொண்டனர். ஸ்ரீ கணேசர் ஆலய வளாகத்தில் அமைக்கப்பட்ட கூடாரத்தில் முதல்வரும் அரசு உயர்மட்டத் தலைவர்களும் மக்களைச் சந்தித்தனர். அங்கு சிறப்புரையாற்றிய முதல்வர் லிம் குவான் எங், ஏப்ரல் மாதம் தொடங்கவிருக்கும் பொருள் சேவை வரி அமலாக்கம் பொது மக்களுக்கு மட்டுமின்றி நட்டின் பொருளாதாரத்தையும் பாதிக்கும் என்றார். மேலும் தைப்பூசத் திருவிழாவை முன்னிட்டு மாநில அரசு சார்பில் ரிம200,000 மானியமாக வழங்குவதாக அறிவித்தார். பினாங்கு தண்ணீர் மலை ஆலயத்திற்கு ரிம 6.2 மில்லியன் செலவில் புதிய மின்தூக்கி மின்சுடலை இணைப்பு நிர்மாணிப்பதற்கு வரையறுக்கப்பட்டுள்ளதாக மாநில இரண்டாம் துணை முதல்வர் பேராசிரியர் ப.இராமசாமி தெரிவித்தார்.


மாநில அரசு தனித்து வாழும் தாய்மாருக்கு உதவிக்கரம் நீட்டியது

பினாங்கு மாநில அரசாங்கம் மக்களுக்குப் பல அரிய உதவுகளை வழங்கி வருவது அனைவரும் அறிந்ததே. தனித்துவாழும் தாய்மார்கள், மாணவர்கள் மற்றும் பொதுமக்கள் என அனைவருக்கும் முன்னுரிமை வழங்கி வருகிறது. இதனைத் தொடரும் முயற்சியில் தனித்துவாழும் தாய்மாரான முனியம்மா த/பெ நாகையா (வயது 34) அவர்களுக்கு பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள் உதவித்தொகை வழங்கினார். முனியம்மாவிற்கு இரண்டு பெண் குழந்தைகள் உள்ளனர். குறைந்த வருமானத்துடன் குடும்பத்தை நடத்திவரும் அவர் வீட்டு வாடகைச் செலுத்த முடியாமல் திண்டாடினார். இவரின் பிரச்சனையைக் களையும் பொருட்டு பினாங்கு மாநில நகராண்மைக் கழகத்தின் துணையுடன் குறைந்த வாடகையில் ரிம102-க்கு ஃபிரி ஸ்கூல் அடுக்குமாடியில் ஒரு வீடு ஏற்பாடு செய்யப்பட்டது. அதற்கு முன்பணம் செலுத்த உதவும் வகையில் முனியம்மாவிற்கு ரிம500-க்கான காசோலையை கொம்தாரில் நடைபெற்ற செய்தியாளர் சந்திப்பில் வழங்கப்பட்டது. அதோடு, சமீபத்தில் உலகம் முழுவதும் கொண்டாடிய தீபாவளி பண்டிகைக்கு சில அத்தியவசிய தேவைகளை வாங்குவதற்கானப் பற்றுச்சீட்டும் பரிசுக்கூடையும் வழங்கியது பாராட்டக்குறியதாகும். அதோடு, முனியம்மா அவர்களுக்கு பொதுமக்கள் உதவ விரும்பினால் பப்லிக் வங்கி (PUBLIC BANK) 157072322312 என்ற கணக்கு எண்ணுக்குப் பணம் அனுப்பலாம் என கேட்டுக் கொண்டார்.

மாணவன் மோகேஸ்வரனனின் அறுவை சிகிச்சைக்கு காசோலையை வழங்குகிறார்.

இதனிடையே, இரண்டாம் ஆண்டு பயிலும் மோகேஸ்வரன் என்ற மாணவனுக்கு அறுவை சிகிச்சை மேற்கொள்வதற்கு ரிம 55,000 தேவைப்படுகிறது. அந்த மாணவனுக்கு உதவும் பொருட்டு பினாங்கு இந்து அறப்பணி வாரியத்தின் நிதியிலிருந்து ரிம5000-மும் தமது சொந்த ஒதுக்கீட்டு நிதியிலிருந்து ரிம1000 என மொத்தமாக ரிம 6000-ஐ மாநில இரண்டாம் துணை முதல்வர் பேராசிரியர் ப.இராமசாமி அவர்கள் வழங்கினார்.


மாநில அரசு தமிழ் பாலர்ப்பள்ளிகளுக்கு ரிம 50000 மானியம் வழங்கியது

நம் இந்திய மாணவர்கள் சிறந்த முறையில் கல்வியைக் கற்க வேண்டும் என்ற உயர்ந்த நோக்கில் பினாங்கு மாநில மக்கள் கூட்டணி அரசு தமிழ்ப்பள்ளிகளுக்குத் தொடர்ந்து பல சிறப்புத் திட்டங்களை வகுத்து வருகிறது. அவ்வகையில் கடந்த அக்டோபர் 11-ஆம் திகதி மாநில அரசு தொடர்ந்து இரண்டாவது முறையாகப் பினாங்கின் தமிழ் பாலர்ப்பள்ளிகளுக்கு ரிம50000 மானியத்தைப் பகிர்ந்தளித்ததை நாம் அறிவோம். இந்நிகழ்வு பினாங்கு மாநில இந்து அறவாரிய மண்டபத்தில்  இனிதே நடைபெற்றது.

பினாங்கு மாநிலத்தில் இடப்பெற்றிருக்கும் 22 தமிழ்ப்பள்ளிகளில் 7 பள்ளிகளில் மட்டுமே மத்திய அரசின் முழுவுதவிப் பெற்று பாலர்ப்பள்ளி வழிநடத்தப்படுகிறது. மற்ற தமிழ்ப்பள்ளிகளில் பெற்றோர் ஆசிரியர் சங்கத்தின் ஆதரவில் நிர்வகிக்கப்படுகிறது. எனவே பெற்றோர் ஆசிரியர் சங்கத்தின் சுமையைக் குறைக்கும் வகையில் ஒவ்வொரு ஆண்டும் ரிம100000-ஐ மானியமாக வழங்க மாநில அரசு முன்வந்துள்ளது. கடந்த மார்ச் 21-ஆம் திகதி முதல் கட்டமாக ரிம50000-ஐ அனைத்து தமிழ்ப்பள்ளி பாலர்ப்பள்ளிகளுக்கும் மானியமாக வழங்கப்பட்டது. இம்மானியம் ஆறு மாதத்திற்கு ஒரு முறை என இரண்டு தவணையாக வழங்கப்படும்.

மாநில முதல்வர் முன்னிலையில் இரண்டாம் துணை முதல்வர் பேராசிரியர் ப.இராமசாமி அவர்கள் பாலர்பள்ளி நிர்வாகப் பிரதிநிதியிடம் காசோலை வழங்கினார்

இந்திய மாணவர்கள் கல்விகேள்விகளில் சிறந்து விளங்குவதற்குப் பாலர்ப்பள்ளி அடிப்படையாக அமைவதாகவும் அதனை வழிநடத்துவதற்கு மக்கள் கூட்டணி அரசு தூண்டுகோளாக இடம்பெறுவதைச் சுட்டிக்காட்டினார் மாநில முதல்வர் மேதகு லிம் குவான் எங். கடந்த ஆண்டு முதல் இந்த நிதியுதவி பாலர்ப்பள்ளிகளுக்கு வழங்குவதைக் கூறினார். கடந்த ஆண்டு  அக்டோபர் மாதம் 16 பாலர்ப்பள்ளிகளுக்கும் ரிம50,000 மானியம் வழங்கியது வெள்ளிடைமலையாகும்.

பினாங்கின் அனைத்துத் தமிழ் பாலர்ப்பள்ளிகளிலும் நல்லதொரு கற்றல் கற்பித்தல் சூழல் உருவாக்க  வேண்டும் என்ற உன்னத நோக்கில் வழங்கப்படும் இந்த மானியம் மிகவும் பாராட்டுக்குரியதாகும் என்று பினாங்கு மாநில இரண்டாம் துணை முதல்வர் பேராசிரியர் ப.இராமசாமி அவர்கள் தம் சிறப்புரையில் வலியுறுத்தினார்.

இம்மானியம் வழங்கும் நிகழ்ச்சியில் பினாங்கு முதல்வர், இரண்டாம் துணை முதல்வர் உட்பட, சட்டமன்ற உறுப்பினர்களான, திரு ஜெயபாலன், திரு தனசேகரன், டத்தோ அப்துல் மாலிக்,  மற்றும் தமிழ்ப்பள்ளிகளுக்கான சிறப்பு அதிகாரி டத்தோ டாக்டர் அன்பழகன், திரு அருணாச்சலம், பாலர்ப்பள்ளி ஆசிரியர்கள், பெற்றோர் ஆசிரியர் சங்கத் தலைவர்கள் , பொதுமக்கள் ஆகியோர் கலந்து சிறப்பித்தனர்.

மானியம் பெற்ற பாலர்பள்ளிகளின் விவரம் பின்வறுமாறு

எண்

பள்ளியின் பெயர்

மானியம் (ரிம)

1.

மாக் மண்டின் தமிழ்ப்பள்ளி

2,000

2.

சுங்கை பக்காப் தமிழ்ப்பள்ளி

3,000

3.

கிரியான் தோட்டத் தமிழ்ப்பள்ளி

2,000

4.

சிம்பா தோட்டத் தமிழ்ப்பள்ளி

3,000

5.

பிறை தமிழ்ப்பள்ளி

2,000

7.

பிறை தோட்டத் தமிழ்ப்பள்ளி

2,000

8.

மேஃபீல்டு தோட்டத் தமிழ்ப்பள்ளி

2,000

9.

பாயான் லெப்பாஸ் தமிழ்ப்பள்ளி

2,000

10.

பழனியாண்டி தமிழ்ப்பள்ளி

2,000

11.

சங்காட் தோட்டத் தமிழ்ப்பள்ளி

2,000

12.

பத்து காவான் தோட்டத் தமிழ்ப்பள்ளி

10,000

13.

பய்ராம் தோட்டத் தமிழ்ப்பள்ளி

2,000

14.

வால்டோர் தோட்டத் தமிழ்ப்பள்ளி

2,000

15.

ஜாவி தோட்டத் தமிழ்ப்பள்ளி

2,000

16.

ஜூரு தோட்டத் தமிழ்ப்பள்ளி

2,000

17.

புக்கிட் மெர்தாஜாம் தமிழ்ப்பள்ளி

2,000

18.

பெர்மாத்தாங் திங்கி தமிழ்ப்பள்ளி

2,000

19.

நிபோங் தெபால் தமிழ்ப்பள்ளி

2,000

20.

ஜாலான் சுங்கை தமிழ்ப்பள்ளி

1,500

21.

அஸாத் தமிழ்ப்பள்ளி

1,500

22.

சுங்கை அரா தமிழ்ப்பள்ளி

1,500

23.

தாசெக் பெர்மாய் தமிழ்ப்பள்ளி

1,500

மொத்தம்

50,000


மாநில அரசு தாய்மார்களின் தியாகத்தை அங்கீகரிக்கின்றது – பேராசிரியர்

தங்க தாய்மார் திட்டத்தில் பயன் பெற்ற மாதுடன் பிறை சட்டமன்ற உறுப்பினருமான பேராசிரியர் ப.இராமசாமி.

2018-
ம் ஆண்டுக்கான ஒன்பதாவது முறையாக இத்திட்டம் பினாங்கு வாழ் குடும்ப மாதுகளுக்கு ஒரே நாளில் ஆங்காங்கே வழங்கப்பட்டது
.
இத்திட்டம் பிறை சட்டமன்ற உறுப்பினரும் பினாங்கு இரண்டாம் துணை முதல்வர் தலைமையில் தாமான் இண்ராவாசே மலாயா வங்கியில் நடைபெற்றது
.
இவ்வாண்டு பிறை தொகுதிக்கு மட்டும் ரிம
87,4
00
ஒதுக்கப்பட்டு அனைத்து இன மக்களுக்கும் வழங்கப்பட்டது
. 2018-
ஆம் ஆண்டு தவணைக்காக சுமார்
874
தாய்மார்கள் தத்தம் ரிம
100.00
பெற்று கொண்டனர்
.
இந்த நிதியுதவி வழங்கும் திட்டம் இரண்டு நாட்களுக்கு தொடர்ந்து வழங்கப்பட்டது
.

தனது திறமையான நிர்வாகத்தினால் ஒவ்வொரு ஆண்டும் கூடுதல் வருமானம் பெறும் பினாங்கு மாநில அரசு தொடர்ற்தார்போல் இவ்வாண்டும் தங்க திட்டங்களுக்காக ரிம
100
வழங்கியது
.
இத்திட்டத்தின் கீழ் அதிகமான பினாங்கு வாழ் மக்கள் பயன்பெற்றுகின்றனர் என்பது குறிப்பிடத்தக்கது
.

சிறந்த குடும்பத்தை உருவாக்க குடும்ப மாது வழங்கும் சேவையை அங்கீகரிக்கும் பொருட்டு இந்த தங்க தாய்மார் சன்மானம் வழங்கப்படுவதாக தாமான் இண்ராவாசே மலயன் வங்கியில் வழங்கப்பட்ட தங்க திட்ட அமலாக்கத்தை காண நேரில் சென்று போது இவ்வாறு குறிப்பிட்டார் பினாங்கு மாநில இரண்டாம் துணை முதல்வர் பேராசிரியர் ப
.
இராமசாமி
.

மாநில அரசு இலஞ்ச ஊழல் அன்றி திறமை
,
ஆற்றல் மற்றும் வெளிப்படை எனும் கோட்பாட்டில் திறன்பட நிர்வகிப்பதால் இது சாத்தியமாகிறது என மேலும் விவரித்தார்
.
பினாங்கு மாநில அரசு மக்களின் நலனில் எப்பொழுதும் கவனம் செலுத்தும் என்பது குறிப்பிடத்தக்கதாகும்
.

இந்நிகழ்வில் செபராங் ஜெயா நகராண்மை கழக உறுப்பினர்களான டேவிட் மார்ஷல் மற்றும் ஜெசன் ராஜ் ஆகியோரும் கலந்து கொண்டனர்
.


மாநில அரசு திட்டங்கள் மக்களுக்கு நன்மையே விளைக்கும்

பினாங்கு மாநிலத்தை மக்கள் கூட்டணி அரசு கைப்பற்றியப் பிறகு மக்களின் நலனுக்காகப் பல திட்டங்களை அறிமுகப்படுத்தியது இன்றியமையாததாகும்
.
நெகிழிப்
 பை
களின் பயன்பாட்டைக் குறைக்க அனைத்து கடைகளிலும் பேரங்காடிகளிலும் அதன் விற்பனைத் தடைச் செய்யப்பட்டது
.
இத்தடை
1.7.2009-
யில் அமலுக்கு வந்தது அனைவரும் அறிந்ததே
.

2009-
ஆம் ஆண்டில் ஒரு வாரத்தில் திங்கட்கிழமை மட்டும் நெகிழிப்
பை
களின் விற்பனைத் தடைச்செய்தனர்
.
அதோடு
, 2010-
ஆம் ஆண்டில் இந்நிலைமை மூன்று நாட்களாகவும்
, 2011
யிலிருந்து
7
நாட்களாக அதிகாரப்பூர்வமாக நெகிழிப்
பை
களின் இலவச பயன்பாடு தடைச்செய்யப்பட்டன
.
நெகிழிப்
 பை
களின் விற்பனையிலிருந்து கிடைக்கப்பெற்ற வருமானங்கள் கீழ் வருமாறு
:

ஆண்டு

கிடைக்கப்பெற்ற தொகை

2009

182,980.21

2010

298055.97

2011

894,716.61

2012

1 230,493.25

2013
ஜுன் வரை

447,756.44

நெகிழிப்பைகள் விற்பனையிலிருந்து கிடைக்கும் வருமானத்தை மூத்த குடிமக்கள்
,
தனித்து வாழும் தாய்மார்கள்
,
தங்க மாணவர்கள் என்று அனைத்து தரப்பினருக்கும் வழங்கப்படுகின்றன
.
ஆட்சிக்குழு உறுப்பினரான பீ புன் போ

நெகிழிப் பை
க
ளை ரிம
0.20-
க்கு விற்பதன் மூலம் சேகரிக்கப்பட்டப்
 பணம் மற்றும் செல
வினங்கள் பற்றிய விபரங்களை கொம்தாரில் நடைபெற்ற செய்தியாளர் கூட்டத்தில் தெரிவித்தார்

.
வசூலிக்கப்பட்டப் பணம்
பொருளாதார திட்டமிடல் பிரி
வின்

(UPEN)
கீழ் இயங்கும் பினாங்கு மாநில
 கணக்கில் வர
வில் சேர்க்கப்படும் என்றார்
.
மேலும் இந்த வருமானத்தைப் பயன்படுத்தி
AES
எனப்படும் சமத்துவப் பொருளாதாரத் திட்டம் வரையறுக்கப்படுகிறது
.
2013-
ஆம் ஆண்டு பினாங்கு மாநில அர
சு
 மாநிலத்தில் வறுமை ஒழிக்க
AES
தொடங்கப்பட்டது
என்பது குறிப்பிடத்தக்கதாகும்
.

இத்திட்டத்தின் வழி
மாநில அரசு
ஒவ்வொரு குடும்பமும்
 மாதத்திற்கு
ரி
.
ம
770-
யை வருமானமாகப் பெறுவதை உறுதிச் செய்கின்றது
.

வாடிக்கையாளர்களுக்கு
விலைச்சீட்டு
 போடப்படு
வதன் மூலம் நெகிழிப் பை விற்படுவது அறியப்படுகிறது
.
இதற்காக
,
தனிக்குழு ஒன்று அமைக்கப்பட்டு பேரங்காடிகளிலும் கடைகளிலும் ஆய்வு மேற்கொள்ளப்படுகிறது எனக் கூறினார்
.
நெகிழிப் பைகளை அதிகமாகச் சுற்றுலா பயணிகளும் வெளிநாட்டு தொழிலாளர்களும்
0.20
சென் கொடுத்து வாங்குகின்றனர் என்பது ஆராய்ச்சியின் மூலம் அறியப்படுகிறது என்றார்


மாநில அரசு  தீவு, செபராங் பிறை இடையிலான வளர்ச்சி இடைவெளியைக் குறைக்க  உத்வேகம்

ஜார்ச்டவுன் – பினாங்கு மாநில அரசு நிலையான மாநில வளர்ச்சியை அடைய தீவுக்கும் செபராங் பிறை இடையே சமச்சீர் வளர்ச்சியை மேம்படுத்த தொடர்ந்து கவனம் செலுத்தும்.

முதல்வர் மேதகு சாவ் கொன் இயோவ், இந்த குறிக்கோளை அடையும் பொருட்டு மாநில அரசு பல திட்டங்களை வகுத்துள்ளது, குறிப்பாக பினாங்கு மாநில கட்டமைப்புத் திட்டம் 2030 (RSNPP 2030) 24 அக்டோபர் 2019 இல் அரசிதழ்  செய்யப்பட்டது.

“RSNPP 2030 என்பது நகரம் மற்றும் கிராமப்புற திட்டமிடல் சட்டம் 1976 (சட்டம் 172) விதிகளின் கீழ் உள்ளூர் திட்டம் (RT) மற்றும் சிறப்பு பகுதி திட்டத்தில்(RKK) நில பயன்பாட்டு பரிந்துரைகள் மற்றும் விரிவான செயல் திட்ட வரைப்பட வடிவில் மொழிபெயர்க்கப்பட்டுள்ளது.

“RT மற்றும் RKK தயாரிப்பு செயல்முறையானது தற்போது முதல் 2030ஆம் ஆண்டு வரையிலான மேம்பாட்டிடை  திட்டமிடுவதில்

சமீபத்திய மக்கள்தொகை தரவு, நில பயன்பாட்டு நடவடிக்கைகள் ஆகியவற்றை உள்ளடக்கிய அனைத்து உள்ளீடுகளையும் கணக்கில் எடுத்துக்கொள்ளப்படுகிறது,” என்று முதல்வர் சட்டமன்றத்தில் தொகுப்புரை வழங்கும் போது இவ்வாறு கூறினார்.

மாநில அரசு, பினாங்கு மேம்பாட்டுக் கழகம் (PDC) மூலம் செபராங் பிறை பகுதியில் கூடுதல் வளர்ச்சியை செயல்படுத்த பல திட்டங்களை மேற்கொண்டு வருகிறது,  என்று அவர் கூறினார்.

“பி.டி.சி பிரதான திட்டத்தின் கீழ் ‘பசுமை மற்றும் விவேக நகரத்தை’ நோக்கி மாநில தீவு மற்றும் செபராங் பிறையில் சமச்சீர் மேம்பாட்டை வழிநடத்த இணக்கம் கொள்கிறது.

“அது தவிர, பண்டார் காசியா பெருந்திட்டத்தில் வீடுகள், வணிகம், கல்வி, மருத்துவம் மற்றும் தொழில்துறை என கலப்பு மற்றும் ஒருங்கிணைந்த மேம்பாடு மேற்கொள்ளப்படுகிறது.

“மாநில அரசு பத்து காவான் பகுதியில் தொழில்துறை மேம்பாடு உட்பட பல மேம்பாட்டுத் திட்டங்களைச் செயல்படுத்தி வருகிறது.

செபராங் பிறை துரித வளர்ச்சி அடையும் வேளையில் போக்குவரத்து நெரிசல், கழிவு மேலாண்மை, நதி மாசுபாடு மற்றும் நீர் வழங்கல் போன்ற சில பிரச்சனைகளால்  மக்கள் பாதிப்பை எதிர்நோக்குகின்றனர்.

எனவே, செபராங் பிறை துரித வளர்ச்சி அடைந்து கொண்டிருக்கும் வேளையில்

சம்பந்தப்பட்ட அனைத்து ஏஜென்சிகளும்

உள்கட்டமைப்பு வசதிகளை வழங்குவதிலும் கூடுதல் கவனம் செலுத்த வேண்டும், என்றார்.

“இருப்பினும், பினாங்கில் பொது வசதிகளை மேம்படுத்துவதற்கு நிறைய ஒதுக்கீடு தேவைப்படுகிறது. ஏனெனில், மாநில அரசின் நிதித் திறனுக்கு அப்பாற்பட்ட பல உள்கட்டமைப்பு திட்டங்களும் உள்ளன,” என்று அவர் கூறினார்.

முன்னதாக, பினாங்கு2030 இலக்கில்

கோடிட்டுக் காட்டப்பட்டுள்ளபடி, நகர்ப்புற மற்றும் கிராமப்புற இடையிலான சமூக-பொருளாதார இடைவெளியைக் குறைக்க மாநில அரசு செயல்பட்டு வருகிறது.

“மாநில அரசு கிராமப்புறங்கள் உட்பட அடிப்படைக் கட்டமைப்பு, மின்சாரம் மற்றும் நீர் வழங்கல் மற்றும் தகவல் தொடர்பு கட்டமைப்புகளை வழங்குவதற்கு இணக்கம் கொள்கிறது.

“மாநில அரசு  தொடர்ந்து உள்கட்டமைப்பு வசதிகள் மற்றும் சாலை இணைப்புகளை சம்பந்தப்பட்ட பகுதிகளில் மேம்படுத்துகிறது,” என்று அவர் மேலும் கூறினார்.


மாநில அரசு தேர்தல் அறிக்கையைக் காட்டிலும் கூடுதல் வாங்கும் சக்திக்கு உட்பட்ட வீடுகள் நிர்மாணிக்கும் – ஜெக்டிப்

ஜார்ச்டவுன் – “மாநில அரசு பி40 மற்றும் எம்40 தரப்பு மக்கள் சொந்த வீடு வாங்கும் இலக்கில் வாங்கும் சக்திக்கு உட்பட்ட ஏ, பி, சி -ரக வீடமைப்புத் திட்டத்தின் கீழ் 102,052 வீடுகள் அதாவது 29,959 வீடுகள் முழுமையாக கட்டப்பட்டுள்ளன; 23,567 வீடுகள் கட்டுமானத்தில் உள்ளன; 48,054 வீடுகள் மேம்பாட்டுத் திட்டம் மேற்கொள்ள ஒப்புதல் பெறப்பட்டுள்ளன. இந்த எண்ணிக்கை மாநில அரசு அளித்த தேர்தல் வாக்குறுதி அறிக்கையில் குறிப்பிட்ட 75,368 வீடுகள் எண்ணிக்கையை விட அதிகமாக உள்ளன,” என உள்ளூராட்சி, வீடமைப்பு மற்றும் நகர்புற & கிராமப்புற மேம்பாடு திட்டமிடல் ஆட்சிக்குழு உறுப்பினர் ஜெக்டிப் சிங் டியோ தெரிவித்தார்.

மாநில அரசு பினாங்கு மேம்பாட்டுக் கழகத்தின் வாயிலாக 18 வாங்கும் சக்திக்கு உட்பட்ட வீடமைப்புத் திட்டங்கள் திட்டமிட்டுள்ளன. அதில் இந்த ஆண்டு 3 வீடமைப்புத் திட்டங்களான ஜீரான் ரெசிடன்சி, பட்டவொர்த், டுவா ரெசிடன்சி, தெலுக் கும்பார் மற்றும் தெ ராய்ஸ் எஸ் பி செல்லையா, ஜார்ச்டவுன் ஆகியவை முழுமைப்பெற்று பொது மக்களிடம் வீடுகள் ஒப்படைக்கப்படும் என 14-வது சட்டமன்ற இரண்டாம் தவணைக்கான முதல் கூட்டத்தொடர் தொகுப்புரையில் இவ்வாறு தெரிவித்தார்.

பினாங்கு மாநிலம் அனைத்துலக விவேக நகரமாக வருகின்ற 2025-ஆம் ஆண்டுக்குள் பிரகடனம் செய்யும் பொருட்டு தற்போது ஆறு திட்டங்கள் செயல்படுத்துகிறது. அவ்வகையில் வருகின்ற ஆகஸ்ட் மாதம் தொடங்கி முதல் கட்ட விவேக வாகன நிறுத்தும் திட்டம் அமல்படுத்தப்படும். இத்திட்டத்தில் தீவுப்பகுதியில் 12,000 வாகன நிறுத்தும் இடங்களும் பெருநிலப் பகுதியில் 24,000 வாகன நிறுத்தும் இடங்களும் விவேக கார் நிறுத்தும் இடமாக உருமாற்றம் காணும். இத்திட்டம் விவேக செயல்பாடு மற்றும்  ‘e-wallet’ – பயன்பாடு கொண்டு அமல்படுத்தப்படும் என டத்தோ கெராமாட் சட்டமன்ற உறுப்பினருமான ஜெக்டிப் தெரிவித்தார்.

கடந்த 2016, ஜூன் மாதம் மாநில அரசு அறிமுகம் செய்த அடிப்படை கழிவுகளில் இருந்து தனிமைப்படுத்தும் திட்ட அமலாக்க நடவடிக்கையைக் கடினமாக கொண்டு வர வேண்டும் என புலாய் தீக்குஸ் சட்டமன்ற உறுப்பினர் லீ சுன் கிட் வலியுறுத்தினார். ஏனெனில், பொது மக்கள் மறுசுழற்சி திட்டத்தை பின்பற்றுவதில் தோல்வி எதிர்நோக்குவதால் இவ்வாறு கூறினார்.

“2016 முதல் மார்ச் 2018 வரை இத்திட்டத்தை அமல்படுத்தத் தவறிய 59 நில குடியிருப்பாளர்களுக்கு அபராதம் விதிக்கப்பட்டன; ஊராட்சி மன்றம் செய்த சோதனையில் குப்பைகளை முறையாக மறுசுழற்சி செய்வதற்கு  இடத்தை ஏற்பாடு செய்யாத 31 அடுக்குமாடி குடியிருப்புகளுக்கும் அபராதம் விதிக்கப்பட்டன; அடிப்படை கழிவுகளில் இருந்து தனிமைப்படுத்தும் நடவடிக்கையை மேற்கொள்ளாத வணிகத் தலங்களுக்கு 562 அபராத நோட்டீஸ் விடுக்கப்பட்டன,” என புலாவ் திக்கூஸ்  தொடுத்த கேள்விக்கு ஜெக்டிப் சிங் தொகுப்புரையில் இவ்வாறு பதிலளித்தார்.


மாநில அரசு தொடர்ந்து மதிப்பீட்டு  வரிக்கான தள்ளுப்படி வழங்குவதாக அறிவித்தது- ஜெக்டிப்

ஜார்ச்டவுன் – பினாங்கு மாநில அரசாங்கம்

இந்த ஆண்டும் தொடர்ந்து மதிப்பீட்டு வரிக்கான தள்ளுபடி வழங்குவதாக அறிவித்துள்ளது.

கோவிட் -19 தொற்றுநோய் தாக்கத்தால் ஏற்படும் மக்களின் நிதிச் சுமையைக் குறைக்கும் பொருட்டு இந்த முடிவு எடுக்கப்பட்டுள்ளதாக மாநில உள்ளூராட்சி, வீடமைப்பு, நகர்ப்புற மற்றும் கிராமப்புற மேம்பாட்டுத் திட்டமிடல் ஆட்சிக்குழு உறுப்பினர் ஜெக்டிப் சிங் டியோ அறிவித்தார்.

“இச்சலுகை பினாங்கு தீவு மற்றும் பெருநிலப்பகுதியில் வசிக்கும் சுமார் 649,950 குடியிருப்பாளர்களுக்குப் பயனளிக்கும்.

“இந்த ஆண்டு குறைந்த விலை, குறைந்த நடுத்தர விலை மற்றும் கிராம வீட்டு உரிமையாளர்களுக்கு முழு (100%) மதிப்பீட்டு வரி தள்ளுபடி வழங்கப்படும்.

“மற்ற பிரிவுகள் சேர்ந்த உரிமையாளர்களுக்கு 50 விழுக்காடுக்கான தள்ளுபடி வழங்கப்படும்,” என்று ஜெக்டிப் ஜாலான் மெக்கலிஸ்டரில் உள்ள பினாங்கு இந்து அறப்பணி வாரிய அலுவலகத்தில் நடைபெற்ற செய்தியாளர் சந்திப்புக் கூட்டத்தில் இவ்வாறு தெரிவித்தார்.

இச்செய்தியாளர் சந்திப்பில் ஜெலுத்தோங் நாடாளுமன்ற உறுப்பினர் ஆர்.எஸ்.என் இராயர் கலந்து கொண்டார்.

ஜெக்டிப்பின் கூற்றுப்படி, 2021 ஆம் ஆண்டிற்கான பினாங்கு மாநகர் கழகம் (எம்.பி.பி.பி) மற்றும் செபராங் பிறை மாநகர் கழகம் (எம்.பி.எஸ்.பி) ஆகிய இரு ஊராட்சி கழகங்களும் ரிம25 மில்லியன் வரையிலான மதிப்பீட்டு வரி தள்ளுபடியை வழங்குகின்றது.

“இந்த அதிக அளவிலான தள்ளுபடிகள் வழங்குவதன் மூலம் மாநில அரசு பொது மக்களை குறிப்பாக இம்மாதிரியான கடினமான காலங்களில் கவனித்துக்கொள்வதை நிரூபிக்கிறது.

“எம்.பி.பி.பி மற்றும் எம்.பி.எஸ்.பி அடிப்படை சேவைகளை மேம்படுத்துவதில் குறிப்பாக கழிவு சேகரிப்பு மற்றும் பொது துப்புரவு சேவைகளின் அடிப்படையில் தொடர்ந்து கவனம் செலுத்தும்.

“பொதுவாகவே, அனைத்து பொது இடங்களிலும் பொதுமக்கள் எஸ்.ஓ.பி-க்கு இணங்குவதை இரண்டு ஊராட்டு ஊராட்சி கழகங்களும் உறுதிப்படுத்தும்.

“ஊராட்சி மன்றங்கள் தொடர்ந்து சிறந்த சேவையை வழங்குவதோடு பினாங்கு மேம்பாட்டுத் திட்டங்களை முன்னெடுத்துச் செல்லும்” என அவர் மேலும் கூறினார்.

தொடர்ந்து பினாங்கில் அதிகரித்து வரும் கோவிட்-19 வழக்குகள் தொடர்பாக ஜெக்டிப் கருத்துரைத்தார்.

பினாங்கில் அதிகரித்து வரும் வழக்குகள் அதிகமாக கட்டுமானம் மற்றும் உற்பத்தித் துறைகளைச் சேர்ந்த வெளிநாட்டுத் தொழிலாளர்கள் மீது நடத்திய திரையிடல் மூலம் பதிவுப்பெற்றதாகும்.

“எனவே, அனைத்து பினாங்கு வாழ் மக்களும் விழிப்புடன் இருக்கும்படி கேட்டுக்கொள்கிறேன். கோவிட் -19 தொற்றுநோயை துச்சமாக கருத வேண்டாம்.

“கோவிட் -19 தொற்றுநோயிக்கான தடுப்பூசி பினாங்கு மாநிலத்திற்கு வரும் வரை, நம்மிடம் இருக்கும் ஒரே தடுப்பூசி எஸ்.ஓ.பி-களை முழுமையாகப் பின்பற்றி இணங்குதல் ஆகும்.

“எனவே, நாம் வெளியில் இருக்கும் வேளையில் முகக் கவசத்தை அணிந்து, வைரஸ் பரவுவதைத் தடுக்க சமூக இடைவெளியைக் கடைப்பிடிக்க வேண்டும்,” என கூறினார்.

முன்னதாக, மலேசிய இந்துதர்ம மாமன்றம் பினாங்கு அருள்நிலையம் ஏற்பாட்டில் நடைபெற்ற பள்ளிக்கு மீண்டும் செல்வோம் என்ற திட்டத்திற்காக ஜெக்டிப் 200 வசதிக்குறைந்த மாணவர்களுக்கு பள்ளிக்கூட உபகரணங்களுக்கான பற்றுச்சீட்டை வழங்கினார்.

ஆட்சிக்குழு உறுப்பினர் ஜெக்டிப் சிங் டியோ மாணவர்களுக்கு பற்றுச்சீட்டு எடுத்து வழங்கினார்.

” இத்திட்டம் மூன்றாவது ஆண்டாக நடைப்பெறுகிறது. ஒவ்வொரு ஆண்டும் வசதிக்குறைந்த மாணவர்களை தேர்வுச்செய்து இவ்வுதவி வழங்கப்படுகிறது. இது பொருளாதார நெருக்கடியை எதிர்நோக்கும் குடும்பங்களுக்கு உதவியாக இருக்கும் என நம்புவதாக,” பினாங்கு இந்துதர்ம மாமன்ற தலைவர் தனபாலன் குறிப்பிட்டார்.

பினாங்கு இந்துதர்ம மாமன்றம் தொடர்ந்து மக்களுக்கு பயனுள்ள சேவையை வழங்க வேண்டும் என்று ஜெக்டிப் கேட்டுக் கொண்டார்.


மாநில அரசு தொற்றுநோய் காலத்திலும் எம்.பி.எஸ்.பி ஊழியர்களின் சேவையை  அங்கீகரிக்கிறது – முதல்வர்

செபராங் ஜெயா – செபராங் பிறை மாநகர் கழக (எ.பி.எஸ்.பி) 2020 சிறந்த சேவைக்கான விருதளிப்பு நிகழ்ச்சியில் சுமார் 272 ஊழியர்கள் கெளரவிக்கப்பட்டனர். இந்நிகழ்ச்சி இன்று காலையில்

எம்.பி.எஸ்.பி மாநகர் கழக வளாகம், பாடாங் செம்படாக்  டெப்போ மற்றும் ஜாவி டெப்போ ஆகிய மூன்று இடங்களில்

ஒரே நேரத்தில் நடைபெற்றது.

பினாங்கு மாநில முதல்வர் மேதகு சாவ் கொன் யாவ் தனது உரையில், கோவிட்-19 தொற்றுநோய்  பரவலின் போது

மக்களின் நலனுக்காக  உள்ளூர் அதிகாரிகள் (பி.பி.தி) வழங்கிய சேவையின் அர்ப்பணைப்பையும் ஒத்துழைப்பையும் பாராட்டினார்.

“கோவிட்-19 தாக்கம் ஏற்பட்டு ஓராண்டு காலம்  கடந்த நிலையில், அனைத்து எம்.பி.எஸ்.பி ஊழியர்களும் இப்போது புதிய இயல்புக்கு  ஏற்றவாறு பணியாற்றுகின்றனர்,” என எம்.பி.எஸ்.பி கட்டிட கெனாங்கா அரங்கத்தில் நடைபெற்ற நிகழ்ச்சியில் இவ்வாறு கூறினார்.

” மேலும், விருதளிப்பு பெற்ற ஊழியர்கள், எதிர்காலத்தில் வெற்றி பெற  ஒரு சிறந்த எடுத்துக்காட்டாக விளங்க வேண்டும்,”என மாநில முதல்வர் சாவ் நம்பிக்கை தெரிவித்தார்.

எம்.பி.எஸ்.பி   ‘myMBSP Apps’ செயலி பயன்பாட்டிலிருந்து பணமில்லா பரிவர்த்தனையை அறிமுகம் செய்வதன்  மூலம் அதன் தொழில்நுட்ப வளர்ச்சியை காண முடிகிறது. இத்திட்டம் மாநில அரசின் பினாங்கு2030 கொள்கையை மெய்பிக்கிறது. மாநில அரசு, எம்.பி.எஸ்.பி கோவிட்-19  சவாலை எதிர்கொள்ள ஆக்கபூர்வமான மற்றும் புதுமையான திட்டங்கள கையாள்வதை வரவேற்கின்றது.

“இதனிடையே, மாநில அரசு 2020 பினாங்கு மக்கள் உதவித் திட்டத்தின் கீழ் 3,086 எம்.பி.எஸ்.பி முன்னணி வீரர்களுக்கு ரிம300 உதவித்தொகை வழங்கியுள்ளது.

மேலும், எம்.பி.எஸ்.பி மேயர், டத்தோ ரோசாலி மொஹமட் பெருநிலத்தில்  சுழற்சி  மற்றும் டிஜிட்டல் பொருளாதாரத்தை செயல்படுத்த தனது நிர்வாகத்தின் உறுதிப்பாட்டை மீண்டும் வலியுறுத்தினார்.

தொடர்ந்து, கோவிட்-19 தாக்கத்தால் தினமும் சவால்களை எதிர்கொள்ளும் முன்னணி பணியாளர்களுக்கு தடுப்பூசி வழங்கப்பட வேண்டும் என மேயர் டத்தோ ரோசாலி தனது கோரிக்கையை முன் வைத்தார். எனினும், இதன் தொடர்பாக மாநில அரசு மத்திய அரசிடம் முன்னதாகவே  பரிந்துரையை முன்வைத்துள்ளது குறிப்பிடத்தக்கதாகும்.

எம்.பி.எஸ்.பி சிறந்த சேவை 2020 விருதை பெறும் பணியாளர்களுக்கு நற்சான்றிதழ் மற்றும் ரிம1,000 ரொக்கப்பணம் வழங்கி கௌரவிக்கப்பட்டனர்.


மாநில அரசு தொழில்திறன் கல்விக்கு முழு ஆதரவு அளிக்கும் – பேராசிரியர் உறுதி

பினாங்கு மாநில அரசு தொழில்துறை புரட்சி 4.0 -ஐ எதிர்கொள்ள ஆற்றல்மிக்க மனிதவளத்தை உருவாக்க பல அரிய திட்டங்களை மேற்கொண்டுவருவது குறிப்பிடத்தக்கதாகும். ஏட்டுக் கல்விக்கு மட்டும் முக்கியத்துவம் அளிக்காமல் தொழிற்திறன் கல்விக்கு முழு ஆதரவை மாநில அரசு வழங்கும் என எஸ்.எல்.சி அவுட்டோமோடிவ் கற்றல் மையத்திற்கு வருகையளித்தப்போது இவ்வாறு குறிப்பிட்டார்

இரண்டாம் துணை முதல்வர் பேராசிரியர் ப.இராமசாமி.

“மலேசியாவில் மிக குறைவான திறன்மிக்க தொழிலாளர்கள் இருப்பதை நாம் ஒப்புக்கொள்ள வேண்டும். ஆயினும் இதனை வருகின்ற 20 ஆண்டுகளில் நம்மால் மாற்றியமைக்க முடியும்”, என சூளுரைத்தார் மாநில பொருளாதார திட்டமிடல், கல்வி, மனித மூலதன வளர்ச்சி மற்றும் அறிவியல், தொழில்நுட்பம் மற்றும் நூதன ஆட்சிக்குழு

உறுப்பினருமான பேராசிரியர் ப.இராமசாமி.

எஸ்.எல்.சி அவுடோமொடிவ் கற்றல் மையத்தில் பயிலும் இந்திய மாணவர்கள்

நாட்டின் பொருளாதார வளர்ச்சிக்கும் மேம்பாட்டிற்கும் நிபுணத்துவம் மிக்க தொழிலாளர்களை உருவாக்க இம்மாதிரியான தொழில்திறன் கல்விக்கு தொடர்ந்து முக்கியத்துவம் அளிக்க வேண்டும் எனவும் அவர் கேட்டுக்கொண்டார்.

கல்வியில் சிறப்பு தேர்ச்சி பெறும் மாணவர்களை காட்டிலும் தொழில்திறன் கல்வியில் ஆர்வம் மிகுந்த மாணவர்களே எதிர்காலத்தில் இத்துறையில் பீடுநடை போடுவர் என்பது வெள்ளிடைமலை.

எனவே, இந்த எஸ்.எல்.சி அவுட்டோமோடிவ் கற்றல் மையம் வசதிக்குறைந்த மற்றும் கல்வியில் சிறப்பு தேர்ச்சி பெறாத மாணவர்களுக்கு தொழில்திறன் கல்வியை மேற்கொள்ள வாய்ப்பளிப்பதை மனதார பாராட்டினார்.

மனித மூலதனத்தை உருவாக்க கல்வி தகுதி மட்டுமின்றி ஆற்றலும் திறமையும் கொண்ட மாணவர்களைத் தேர்வு செய்வதை மாநில அரசு உறுதிச்செய்யும் என நம்பிக்கை தெரிவித்தார்.

இதன்மூலம், அந்நிய தொழிலாளர்களின் இறக்குமதியை வருங்காலங்களில் குறைக்க இம்மாதிரியான தொழில்திறன் மையங்கள் ஒரு மையகல்லாக அமையும் என்பது உறுதி.


மாநில அரசு பயணப் படகு மேம்பாட்டுத் திட்டம் குறித்து  போக்குவரத்து அமைச்சின் அறிக்கைக்காக காத்திருக்கிறது

ஜார்ச்டவுன் – மாநில அரசு புதிய பயணப் படகு சேவை மேம்படுத்துவதற்கும் இயக்குவதற்கும் ஒட்டுமொத்த திட்டமிடல் திட்டம் குறித்து போக்குவரத்து அமைச்சின் (எம்.ஒ.தி) முழு அறிக்கைக்காக இன்னும் காத்திருக்கிறது.

மாநில முதல்வர் மேதகு சாவ் கொன் யாவ், கடந்த ஆகஸ்ட் 27-ஆம் தேதி புத்ராஜெயாவில் நடைபெற்ற போக்குவரத்து அமைச்சருடனான சந்திப்பில் ஒரு தீர்மானம் எடுக்கப்பட்டதாக தெரிவித்தார்.

“அக்கூட்டத்தின் போது, போக்குவரத்து அமைச்சு பயணப் படகு சேவை செயல்பாடு மற்றும் பயணப் படகு முனையத்தின் அடிப்படை புதுப்பித்தல் பணிகள் தொடர்பாக அறிக்கை சமர்ப்பிக்கும் என எதிர்பார்க்கப்படுகிறது.

“இருப்பினும், மாநில அரசாங்கத்திடம் போக்குவரத்து அமைச்சு முழு அறிக்கை வழங்க காத்திருக்கிறோம்,” என்று கொம்தாரில் நடைபெற்ற செய்தியாளர் கூட்டத்தில் இவ்வாறு கூறினார்.

தற்போதைய பயணப் படகு சேவை பயணிகள் மட்டுமின்றி மிதிவண்டி, மோட்டார் சைக்கிள் மற்றும் இதர வாகனங்களை சுமந்து செல்லும் வசதிகளைக் கொண்டது. இது குறித்து போக்குவரத்து அமைச்சுடன் கலந்துரையாடியதாக போக்குவரத்து ஆட்சிக்குழு உறுப்பினருமான சாவ் விளக்கமளித்தார்.

“மாநில அரசு முன்மொழியும் புதிய பயணப் படகுகளின் பயன்பாடு குறித்து போக்குவரத்து அமைச்சு ஒப்புதல் வழங்கும் என்று நம்பிக்கை தெரிவித்தார்.

இந்த திட்டத்தின் முழு அறிக்கையைப் பெறுவதற்கு மாநில அரசோ அல்லது போக்குவரத்து அமைச்சோ எவ்வித காலக்கெடுவையும் நிர்ணயிக்கவில்லை என்று கூறினார்.

மேலும், புதிய பயணப் படகுகள் வாங்குவதற்கும் தொடர்புடைய பணிகளை ஆரம்பிக்கவும் மத்திய அரசு ரிம30 மில்லியன் ஒதுக்கீடு செய்ய ஒப்புதல் அளித்தது பாராட்டக்குரியதாகும்.

முன்னதாக, பெறப்பட்ட அறிவிப்பின் மூலம் செப்டம்பர் மாதம் 1-ஆம் தேதி முதல் பினாங்கு பயணப் படகு சேவையை மலேசியா பிரசாரனா பெர்ஹாட் (பிரசரணா) நிறுவனத்திடம் இருந்து பினாங்கு போர்ட் சென். பெர்ஹாட் (பி.பி.எஸ்.பி) நிறுவனம் நிர்வகிக்கும்.

மேலும், பயணப் படகு முனையத்தின் மேம்பாட்டுப் பணிகள் நிறைவுப்பெற மூன்று மாத கால அவகாசம் தேவைப்படும் என்றும் தெரிவிக்கப்பட்டுள்ளது.


மாநில அரசு பற்றிய தவறான மற்றும் அவதூறு மிக்க அறிக்கையை தே.மு சார்ந்த ஊடகம் வெளியிடுகிறது- குவான் எங்

14-
வது பொதுத் தேர்தல் எதிர்நோக்கவிருக்கும் வேளையில் தேசிய முன்னணியின்
(
தே
.
மு
)
நட்பு ஊடகங்கள் பினாங்கு மாநில நம்பிக்கை கூட்டணி அரசாங்கத்தின் மீது அரசியல் அவதூறு சார்ந்த செய்திகளை வெளியேற்ற வேண்டாம் என மாநில முதல்வர் மேதகு லிம் குவான் எங் அறிவுறுத்தினார்
.

அண்மையில் சில தவறான மற்றும் அவதூறு அறிக்கைகள் குறித்து கருத்து தெரிவித்தபோது அவர் இவ்வாறு கூறினார்
.

மேலும்
,
உத்துசான் மலேசியா
,
நியூ ஸ்ட்ரெய்ட்ஸ் டைம்ஸ்
(NST),
தி
 ஸ்டார்
,
பெர்னாமா அல்லது பெரித்தா ஹேரியன் ஆகிய ஊடகங்கள் பத்திரிக்கை தர்மத்தை மீறுவதாக குறிப்பிட்டார்
.

 “
தவறான அறிக்கை அறநெறியைப் பின்பற்றாமல் பத்திரிக்கை தர்மத்தை மீறுவதாகவும் அவதூறு செய்திகளைப் பரப்பி மோசடி செய்கிறது
.

நேற்று
(
ஜனவரி
12)
மாநில முதல்வர் அலுவலகத்தை மலேசிய ஊழல் தடுப்பு ஆணையம் சோதனையிட்டதாக ஊடகங்களில் அவதூறான செய்தி வெளியிடப்பட்டது
.
தவறான செய்தியை வெளியிட்டு மாநில முதல்வரின் அலுவகம் மீது அவதூறு பரப்ப வேண்டாம்
“,
என ஜனவரி
12-
ஆம் தேதி நடைபெற்ற செய்தியாளர் கூட்டத்தில் தெரிவித்தார்
.

இக்கூட்டத்தில் பொதுப்பணி
,
போக்குவரத்து மற்றும் உட்கட்டமைப்பு ஆட்சிக்குழு உறுப்பினர் லிம் ஹொக் செங்
,
முதல்வரின் அரசியல் செயலாளரும் ஆயர் ஈத்தாம் சட்டமன்ற உறுப்பினருமான வோங் ஒன் வாய் மற்றும் புலாவ் திக்கூஸ் சட்டமன்ற உறுப்பினர் யப் சூ உய் கலந்து கொண்டனர்
.

ஜனவரி
11-
ஆம் தேதி மாநில முதல்வருடன் தேசிய அமானா கட்சி தலைவர் ஹஜி முகமது சாபு மற்றும் டத்தோ சய்ப்புடின் நாசுத்தின் இஸ்மாயில்
(
முதல்வரின் திட்டமிடல் ஆலோசகரும் மக்கள் நீதிக் கட்சியின் தேசிய செயலாளர்
)
மாலை மணி
4.00
முதல்
5.00
வரை உடன் இருந்தனர்
.

மேலும்
,
பினாங்கு உணவு வங்கி திட்டத்தின் வாயிலாக ஏழை மற்றும் வசதி குறைந்த பொது மக்களுக்கு தரமான உணவு விநியோகத்தை பற்றி உரையாடியதாக குவான் எங் தெரிவித்தார்
.

 “
மாநில முதல்வரின் அலுவலகம் எங்கே சோதனையிடப்பட்டது
,
நான் இன்னமும் கடமையில் தான் ஈடுப்படுவதாக
”
முதல்வர் கூறினார்
.


மாநில அரசு ‘பினாங்கில் கோவிட் 19-யை எதிர்ப்போம்’ எனும்  பிரச்சாரத்தை தொடங்கியது.

ஜார்ச்டவுன் – பினாங்கு மாநில அரசு பொது மக்களுக்கு கோவிட்-19 எனும் நுண்ணூயிர்க்கிருவி மற்றும்  விரைவில் தொற்றக்கூடிய நோய் குறித்த தகவல் விரைவாகவும் திறன்பட பெறுவதற்கு ‘பினாங்கில்  கோவிட்-19யை எதிர்ப்போம்’ என்ற விழிப்புணர்வு பிரச்சாரத்தை தொடங்கியது.

செய்தியாளர் கூட்டத்தில் கலந்து கொண்ட மாநில முதல்வர் மேதகு சாவ் கொன் யாவ் மாநில அரசு பொது மக்களுடன் ஒன்றிணைந்து இந்நோய் பராவாமல் பாதுகாக்க உறுதிப் பூண்டுள்ளது எனக் கூறினார்.

 இந்த ‘பினாங்கில்  கோவிட் 19-யை எதிர்ப்போம்’ பிரச்சாரத்தின் மூலம் பொது மக்களுக்குத் தவறான செய்திகள் மற்றும் வதந்திகள் பரவுவதைத் தடுக்க முடியும், அதுமட்டுமின்றி அவர்களிடையே நிலவும் பதட்ட நிலையைத் தடுக்க முடியும் என்றார்.

“இந்த பிரச்சாரம் மலேசிய சுகாதார அமைச்சு மற்றும் மாநில சுகாதாரத் துறை வெளியிடும் தகவல்கள், வழிக்காட்டி மற்றும் அறிவுறுத்தல்கள் பகிரப்படும்.

“இந்தப் பிரச்சாரம் பொது மக்களை ஒன்றிணைத்து இத்தொற்று நோய் பரவாமல் தடுக்கும் தளமாகத் திகழ்கிறது. தற்போது  தங்கள் உயிரை அர்ப்பணித்து இந்நோயால்   பாதிக்கப்பட்டோருக்கு சிகிச்சை வழங்கி வருவதோடு இந்நோய் மலேசியர்களிடையே பரவாமல் தடுக்கும்  சுகாதார அமைச்சு ஊழியர்கள் மற்றும் மாநில சுகாதாரத் துறை ஊழியர்களுக்கு மாநில முதல்வர் நன்றிக் கூறினார்.

இக்கூட்டத்தில் சுற்றுலா, கலை, கலாச்சாரம் மற்றும் பாரம்பரிய ஆட்சிக்குழு உறுப்பினர் இயோ சூன் இன் கலந்து கொண்டார்.

கோவிட் -19 பற்றிய தகவல்கள் அறிந்து கொள்ள https://www.facebook.com/ilovpg எனும்

 அதிகாரப்பூர்வ முகநூல் பக்கத்தை வலம் வரலாம்.

பினாங்கு மாநிலத்தின் கோவிட்-19 குறித்த புள்ளிவிவரங்கள் வினவிய போது, முதல்வர் தனது பதிலில் இந்நோய் குறித்த முதன்மை தரவு சுகாதார அமைச்சு வெளியிடும் என்றும் மாநில அரசிடம் எவ்வித தரவும் இல்லை என தெளிவுப்படுத்தினார்.

“மாநில வாரியாக  இந்நோய் குறித்த  விரிவான தகவல்களை வழங்கிய சுகாதார அமைச்சின் செயல், தற்போது மாநில ரீதியில் ஊராட்சி மன்றங்கள்,  உள்ளூர் அதிகாரிகள் மற்றும் முகவர் நிறுவனங்கள் கைகோர்த்து ஒத்துழைப்பு நல்கி இச்சூழ்நிலையைக் கையாள உதவுகிறது,” எப நில விவகாரங்கள், நில மேம்பாடு, போக்குவரத்து மற்றும் தகவல்தொடர்பு ஆட்சிக்குழு உறுப்பினருமான சாவ் விளக்கமளித்தார்.

 இந்த பிரச்சாரத்தின் மூலம், பினாங்கு மக்களின் பாதுகாப்பிற்காக பல உரிய நடவடிக்கைகள் எடுக்கப்படுகின்றன:

*சுகாதார அமைச்சின் பொது வழிகாட்டுதலுக்கு இணங்க   அனைத்து மாநில அரசு மற்றும் தனியார் அமைப்புகளின் திட்டங்கள் மற்றும் நிகழ்ச்சிகள் ரத்து செய்யப்பட வேண்டும்.

*அனைத்து அரசு நிறுவனங்களும், தனியார் வளாகங்களும், கல்வி நிறுவனங்களும் (அரசு மற்றும் தனியார்) பொது சுகாதார நடவடிக்கைகளுக்கு இணங்க வேண்டும்.

i. அரசு நிறுவன வளாகங்கள், தனியார் வளாகங்கள் மற்றும் கல்வி நிறுவனங்கள் (அரசு மற்றும் தனியார்) ஆகியவற்றின் அனைத்து நுழைவாயிலைப் பயன்படுத்தும் பொது மக்களின்  உடல் வெப்பநிலை சோதிக்கப்படுதல்

ii. கை கழுவும் திரவகத்தை  தயார்நிலையில் வைத்தல்

iii. சமூகத்துடன் கலந்து கொள்வதை தவிர்த்தல்

iv. கோவிட்-19 நோய்க்கான அறிகுறிகளைக் கொண்ட பொது மற்றும் தனியார் ஊழியர்கள் விடுமுறை எடுத்தல்.

*பினாங்கு மாநகர் கழகம் (எம்.பி.பி.பி) மற்றும் செபராங் பிறை மாநகர் கழகம் (எம்.பி.எஸ்.பி) ஆகிய இரு ஊராட்சி மன்றங்களும் வியாபார கடைகள் குறிப்பாக உணவகங்களில் மேல் குறிப்பிட்ட சுகாதார வழிகாட்டிகளைப் பின்பற்றுவதை உறுதிச்செய்யும்.

*சுய மற்றும் குடும்ப பாதுகாப்பு பற்றிய பொது சுகாதார விழிப்புணர்வு பிரச்சாரம் மாநில முழுவதும் நடத்தப்படும்.

*முக கவசம் தயாரிப்புகள், கை கழுவும் திரவம் மற்றும் வெப்பமானிகள் பொருட்கள் பற்றிய  கூடுதல் தகவலுக்கு, மலேசிய சமூக மருந்தியல் சங்கத்தை (MCPG) mcpg.org.my தொடர்புக் கொள்ளவும்.

*பொது மக்கள்  சுகாதார துறையின் கீழ் இயங்கும் ‘Crisis Preparedness & Response Centre (CPRC), JKNPP’ எனும் மையத்த மின்னஞ்சல் முகவரி:
[email protected]
 அல்லது 04-262 9902 என்ற தொலைபேசி எண்ணில் தொடர்பு கொள்ளலாம்.


மாநில அரசு பினாங்கு இந்து சங்கத்திற்கு கோவிட் -19 பொருளுதவி வழங்கியது

ஜார்ச்டவுன் – பினாங்கு மாநில அரசு இன்று கொம்தார் வளாகத்தில் வசதிக்குறைந்த குடும்பங்களுக்கு  உதவும் நோக்கில் 20,000 முகக் கவசங்களையும் 96 போத்தல் கைத்தூய்மிகளையும் பினாங்கு இந்து சங்கத் தலைவர் முருகையாவிடம் வழங்கியது.

இருப்பினும், இந்த உதவிகள் தற்காலிக நிவாரணம் என்றும், வாழ்க்கைக்கும் வாழ்வாதாரங்களுக்கும் இடையில் சமநிலையை ஏற்படுத்த எதிர்காலத்தில் மிகவும் பயனுள்ள திட்டங்கள் செயல்படுத்த வேண்டும் என்றும் அவர் கூறினார்.

“ஒரு சமநிலையை ஏற்படுத்த முயற்சிப்பது எளிதானது செயல் அல்ல, ஆனால் தடுப்பூசி திட்டத்தை விரைவுபடுத்தும் மத்திய அரசின் முயற்சியால், படிப்படியாக அதிகமான துறைகள் திறக்க அனுமதிக்கப்படும்,” என்று கொம்தாரில் நடைபெற்ற  பினாங்கு இந்து சங்கத்திற்கு கோவிட் -19 பொருளுதவி வழங்கும் நிகழ்ச்சிக்குப்  பின்னர் மாநில முதல்வர் சாவ் கொன் யாவ் இவ்வாறு  கூறினார்.

மாநில அரசு வழங்கிய முகக் கவசங்கள் மற்றும் கைத் தூய்மிகள் தேவைப்படும் குடும்பங்களுக்கு விநியோகிக்கப்படுவதை இந்து சங்கம்  உறுதி செய்ய வேண்டும். கடந்த காலங்களின் ஆற்றிய சேவையை பினாங்கு இந்து சங்கம் தொடர்ந்து பொதுமக்களுக்கு  வழங்கும் என்றும் அவர் நம்பிக்கை தெரிவித்தார்.

“இந்த கோவிட்-19 தொற்று காலக்கட்டத்தில் உணவுக் கூடைகள், மருத்துவப் பொருட்கள் அல்லது பிற உதவிகள் வழங்கிய  அரசு சாரா நிறுவனங்கள், தனிநபர்கள் மற்றும் பிற நன்கொடையாளர்கள்  அனைவரும் பொதுமக்களால்  போற்றப்படுவர்.

“பினங்கு மாநிலத்தில் கோவிட்-19 தாக்கத்தால் வருமானத்தை இழந்து வாழ்வாதாரம் பாதிக்கப்பட்டிருக்கும் நிலைமையில் இருக்கும்

குடும்பங்களையும் தனித்துவிடாமல் அவர்களுக்கு தேவைப்படும் உதவிகள் சென்றடைவதை உறுதி படுத்தப்படும்,” என மாநில் முதல்வர் குறிப்பிட்டார்.

தொடர்ந்து, இந்த கோவிட்-19 தொற்று காலத்தில் பொதுமக்களுக்கு உதவிகள் வழங்கி மாநில அரசிற்கு ஆதரவு அளித்து வரும் அனைத்து அரசு சாரா இயக்கங்களுக்கும்  தனது நன்றியை மாநில முதல்வர் சாவ் கொன் யாவ் தெரிவித்துக் கொண்டார்.

இந்நிகழ்ச்சியில் பினாங்கு இந்து சங்கத் தலைவர் முருகையா, துணைத் தலைவர் டாக்டர் பாலசுப்பிரமணியம் மற்றும் செயலாளர் பரஞ்ஜோதி ஆகியோர் கலந்து கொண்டனர்.

இந்நிகழ்வில் பேசிய பினாங்கு இந்து சங்கத் தலைவர் கடிதம் அனுப்பிய இரண்டு நாட்களில் மாநில அரசு விண்ணப்பத்தை பரிசீலித்து இவ்வுதவியை வழங்கியதற்கு தனது நன்றியை நவிழ்ந்தார். மாநில அரசு கடந்த மாதமும் இந்தியர்களின் நலனுக்காக இச்சங்கத்திற்கு ரிம20,000 மானியம் வழங்கியுள்ளது குறிப்பிடத்தக்கது .

மாநில அரசு வழங்கிய இம்முகக்கவசங்களை அடுத்த வாரம் தொடங்கி மாலை 5 முதல் 7 மணி வரை தர்ம சிவாநந்தா கிளினிக்கில் பொது மக்கள் பெற்றுக்கொள்ளலாம்.

கடந்த எட்டு ஆண்டுகளாக பினாங்கு இந்து சங்கம் இம்மாநில இந்தியர்களின் வளர்ச்சிக்காகவும் மேம்பாட்டிற்காகவும் சிறந்த சேவையை நல்கி வருகின்றது. மருத்துவ முகாம், கல்வி உதவிகள், கைவிடப்பட்ட  சடலங்களை அடக்கம் செய்தல், வசதிக்குறைந்தோருக்கு உதவுதல் மற்றும் மேலும் பல அரிய சேவைகளை வழங்கி வருகின்றனர்.

பினாங்கு வாழ் இந்தியர்களுக்கு ஏதெனும் உதவிகள் தேவைப்பட்டால் பினாங்கு இந்து இந்து சங்க முகநூல் (Penang Hindu Association) வாயிலாக அல்லது அதன் தலைவர் முருகையாவை 016-4449246 என்ற எண்களில் தொடர்புக் கொள்ளலாம்.


மாநில அரசு பினாங்கு மக்களுக்கான உதவித் திட்டத்தில் 2.1  ரிம4.5 மில்லியன் நிதி ஒதுக்கீடு

ஜார்ச்டவுன் – மாநில அரசு கோவிட்-19 தொற்றுநோயால் பாதிக்கப்பட்ட மாநில பொருளாதார துறையை மீண்டும் மேம்படுத்த  பினாங்கு மக்களுக்கான உதவித் திட்டத்தில் 2.1 ரிம 4.5 மில்லியன் நிதி ஒதுக்கீடு வழங்கியுள்ளது.

மாநில அரசு இதுவரை  இந்த தொற்றுநோயால் பாதிக்கப்பட்ட தரப்பினருக்கு உதவும் பொருட்டு ரிம155.5 மில்லியன் நிதி ஒதுக்கீடு வழங்கியது பாராட்டக்குரியதாகும்.

“நடமாட்டக் கட்டுப்பாட்டு ஆணை அமலாக்கத்தால் தற்போது  பொருளாதாரம் மீட்சி நிலை கண்டு  வரும் வேளையில் பாதிக்கப்பட்ட ஆறு இலக்கு குழுவினருக்கு உதவும் பொருட்டு

மூன்றாவது உதவித் திட்டம் அறிவிக்கப்பட்டது.

“இந்த உதவித் திட்டம் சம்பந்தப்பட்ட இலக்கு குழுவினர் தங்களின் வியாபார செயல்பாட்டு நிதி செலவை குறைப்பதோடு பணப் புலக்கத்தை அதிகரிக்கும் பொருட்டு  அறிவிக்கப்பட்டது

என மாநில முதல்வர் மேதகு சாவ் கொன் யாவ் தெரிவித்தார்.

“இந்த உதவித் திட்டம் அதிகமாக பாதிக்கப்பட்ட குழுக்களுக்கு உடனடி உதவியை வழங்குவதோடு, பி.கே.பி-க்குப் பிறகு வியாபாரத் துறை மீட்சி காணும் வேளையில் மாநிலத்தின் பொருளாதாரத்தை தொடர்ந்து அபிவிருத்தி செய்வதையும் உறுதிசெய்வதை  நோக்கமாகக் கொண்டுள்ளது.

மேலும், தொழிலாளர்கள்

உற்பத்தித்திறன் மூலம் மீண்டும் எழுந்து நிற்கவும், தன்னையும் தன் குடும்பங்களை கவனித்துக்கொள்வது மட்டுமின்றி மாநிலத்தை மேம்படுத்துவதற்கான முயற்சிகளைத் தொடரவும் இது உதவுகிறது, ”என்று கொம்தாரில் நடைபெற்ற செய்தியாளர் சந்திப்பு க் கூட்டத்தில் முதல்வர் கூறினார்.

பினாங்கு மக்களுக்கான உதவித் திட்டத்தில் 2.1 மாநில விவசாயத் துறையில் பதிவுசெய்துள்ள 1,142 விவசாயிகளுக்கும் தலா ரிம400 மதிப்பு கொண்ட விவசாய உள்ளீட்டு ஊக்கத்தொகை பொருட்கள் வழங்கப்படுகிறது என்று கொன் யாவ் கூறினார்.

“மாநில அரசு மாநில விவசாயத் துறையின் மூலம் கோவிட் -19 தாக்கத்தால் நேரடியாக பாதிக்கப்பட்ட விவசாயிகளுக்கு கரிம உரங்கள் அல்லது பயிர் விதைகள் போன்றவை காய்கறிகள் நடுவதற்குப் வழங்குதல்; பருவகாலமற்ற பழங்கள், மற்றும் தொழில்துறை பயிர்களை பயிரிட  விநியோகிக்கும்” என தெரிவித்தார்.

 மாநிலத்தில் பதிவுசெய்துள்ள 439 அனைத்து வகை பள்ளிகளின்  சிற்றுண்டிச்சாலை உரிமையாளர்களுக்கும்  ரிம500  மதிப்புள்ள சிறப்பு உதவித் தொகை வழங்கப்படும்.

“மாநிலத்தில் உள்ள நிகழ்ச்சி ஏற்பாட்டு   நிறுவனங்களுக்கு ரிம500 சிறப்பு நிதியாக வழங்கப்படும், இது மொத்தமாக 100 தொழில்முனைவோருக்கு பயனளிக்கும்.

“இத்திட்டத்தில், பதிவுசெய்யப்பட்ட 1,771 முஸ்லீம் அல்லாத வழிபாட்டு தளங்களுக்கும் இம்முறை நிதியுதவி வழங்கப்படுகிறது. ஒவ்வொரு வழிபாட்டு தளங்களுக்கும் சிறப்பு நிதியாக ரிம1,000 கொடுக்கப்படும்,” என்று விளக்கமளித்தார்.

மாநில அரசு, மலேசிய சங்கம் பதிவுத் துறையில் (ROS) பதிவுசெய்யப்பட்ட

3,996  நிறுவனங்கள் அல்லது சங்கங்களுக்கு  ரிம500 மதிப்புள்ள சிறப்பு நிதியுதவி வழங்கப்படும்  என்றும் கொன் யாவ் கூறினார்.

“கூடுதலாக, மாநிலத்தில் உள்ள 150 பத்திரிகை மற்றும் புத்தக விற்பனை விநியோகிப்பாளர்களுக்கும் ரிம500 நிதியுதவி வழங்கப்படும்.

இந்த நிதியுதவி பெறுவதற்கான அனைத்து விண்ணப்பங்களும் பினாங்கு மாநில அரசின் அதிகாரப்பூர்வ அகப்பக்கமான, www.penang.gov.my மூலம் வருகின்ற ஆகஸ்ட்,28 முதல் விண்ணப்பம் செய்யலாம். மேலும், விண்ணப்பம் கிடைத்தவுடன் விரைவில் நிதியுதவி வழங்கப்படும்.

“எனவே, மாநில அரசு

இந்த உதவி பாதிக்கப்பட்ட மக்களுக்கு அவர்களின் தொழில் நடவடிக்கைகளைத் தொடர ஓரளவிற்கு உதவக்கூடும் என்று  நம்பிக்கை தெரிவித்தார்.


மாநில அரசு மகப்பேறு பராமரிப்பு மையங்களுக்கான வழிகாட்டி அறிமுகம்

ஜார்ச்டவுன் – பினாங்கு மாநில அரசு முதன்முறையாக மாநிலத்தில் மகப்பேறு பராமரிப்பு மையங்களை இயக்குவதற்கான வழிகாட்டியை அறிமுகப்படுத்தியுள்ளது.

சமூக மேம்பாடு மற்றும் இஸ்லாம் அல்லாத விவகாரங்களுக்கான ஆட்சிக்குழு உறுப்பினர் சோங் எங், மகப்பேறு பராமரிப்பு மைய வழிநடத்துநர்கள் பதிவு விண்ணப்பிப்பம் மூலம் முறையான அனுமதி பெறும் வகையில் வழிகாட்டி வடிவமைக்கப்பட்டுள்ளன, என்றார்.

“இந்த வழிகாட்டி சம்பந்தப்பட்ட அனைத்து தரப்பினரின் பாதுகாப்பையும் ஆரோக்கியத்தையும் உறுதி செய்யும் நோக்கில் வடிவமைக்கப்பட்டுள்ளது, குறிப்பாக இதன்வழி தாய்மார்கள், குழந்தைகள் மற்றும் ஊழியர்களின் பாதுகாப்பு உத்தரவாதம் அளிக்க முடியும்.

“பினாங்கு மாநில அரசு மக்களின், குறிப்பாக தாய்மார்கள் அல்லது குழந்தைகளின் பாதுகாப்பு மற்றும் ஆரோக்கியம் குறித்து மிகுந்த அக்கறை கொண்டுள்ளது.

“எனவே, இந்த வழிகாட்டி மூலம் அனைத்து தரப்பினருக்கும் முறையான சூழ்நிலையை உருவாக்க மாநில அரசாங்கத்தால் முடிந்த அனைத்தையும் செய்வோம்,” என்று அவர் கொம்தார் அரங்கில் இதன் தொடர்புடைய வழிகாட்டி குறித்த விளக்கக் கூட்ட அமர்வில் இவ்வாறு உரையாற்றினார்.

சுங்கை பினாங்கு மாநில சட்டமன்ற உறுப்பினர் லிம் சியூ கிம் மற்றும் பினாங்கு மகளிர் மேம்பாட்டுக் கழகத்தின் (PWDC) தலைமை நிர்வாக அதிகாரி ஓங் பீ லெங் ஆகியோரும் கலந்து கொண்டனர்.

எனவே, அனைத்து நடத்துநர்களும் அமைக்கப்பட்டுள்ள வழிகாட்டி இணங்க ஒன்றிணைந்து செயல்படவும், அந்தந்த பராமரிப்பு மையங்களுக்கு உடனடியாக முறையான அனுமதிப் பெறவும் அறிவுறுத்தப்படுவதாக, சோங் எங் கூறினார்.

“பதிவு செயல்முறையை தாமதப்படுத்த வேண்டாம், ஏனெனில் இது பினாங்கு மாநில அரசு அனைத்து தொழில்முனைவோருக்காக வழங்கிய பொன்னான வாய்ப்பாகும்.

“அனைத்து நடத்துநர்களும் மகப்பேறு பராமரிப்பு மையங்களை மாநில அரசு உரிய நடவடிக்கை எடுப்பதற்கு முன் பதிவு செய்ய வேண்டும்.

“அதே நேரத்தில், பினாங்கு மாநகர் கழகம் மற்றும் செபராங் பிறை மாநகர் கழகம் ஆகிய இரண்டும், இந்த வழிகாட்டியை தெளிவாகப் புரிந்து கொண்டு, மேலும் தொழில்முனைவோர் தங்கள் இயக்க அனுமதிகளைப் பெற உதவ வேண்டும்,” என்று அவர் மேலும் கேட்டுக்கொண்டார்.

மேலும் கருத்து தெரிவித்த சோங் எங், வழிகாட்டி பற்ரிய தகவல் மலாய் மற்றும் சீன மொழிகளில் வழங்கப்பட்டுள்ளன, என்றார்.

“தொழில்முனைவர் இந்த வழிகாட்டியை இன்னும் தெளிவாகப் புரிந்துகொள்வதையும் கடைப்பிடிப்பதையும் எளிதாக்குவதற்காக இந்த நடவடிக்கை எடுக்கப்பட்டுள்ளது.

வழிகாட்டியைப் பெற ஆர்வமுள்ளவர்கள், அவருடைய அலுவலகத்தில் உள்ள அதிகாரிகளைத் தொடர்புக் கொள்ளலாம், என்றார்.

“மாநில அரசு இந்த வழிகாட்டியை வழங்கியிருந்தாலும், எம்.பி.பி.பி மற்றும் எம்.பி.எஸ்.பி தத்தம் செயல்பாடு இயக்க உரிமங்களை வழங்குவதற்கான அதிகாரம் இருக்கிறது,” என்று அவர் விளக்கினார்.


மாநில அரசு மக்களுக்குப் போதுமான உணவு விநியோகத்தை உறுதி செய்யும்

ஜார்ச்டவுன் – பினாங்கு மாநில அரசு, மாநில மக்களுக்கு உணவுப் பாதுகாப்பிற்கு முன்னுரிமை அளித்து போதுமான  மற்றும் சுத்தமான உணவு வழங்குவதை உறுதி செய்வதில்  கவனம் செலுத்துகிறது.

கடந்த ஆண்டை விட இந்த ஆண்டு மார்ச் மாதத்தில் பினாங்கு மாநிலத்தின் பணவீக்கம் 2.2 சதவீதம் உயர்வு கண்டதால் இது அவசியமாக கருதுவதாக, மாநில ஆளுநர் துன் டத்தோ ஶ்ரீ உத்தாமா துன் அஹ்மத் ஃபுஸி அப்துல் ரசாக் கூறினார்.

“பொருட்கள் சந்தை ஆய்வு குறித்த உலக வங்கி அறிக்கையில், அதிகரித்து வரும் எரிசக்தி வளங்களின் விலைகள், வளந்து வரும் நாடுகளில்  குறிப்பிடத்தக்க பணவீக்க அபாயத்தை ஏற்படுத்தும் என்று எச்சரிக்கிறது. இது விவசாய உள்ளீடுகளின் விலையும் கணிசமாக அதிகரித்துள்ளது.

“எனவே, உணவுப் பாதுகாப்புத் திட்டத்தில் கவனம் செலுத்தப்பட வேண்டும். மேலும்,  பினாங்கு மக்கள் பணவீக்கம் அல்லது கூடுதலானப் பணவீக்க சவாலை எதிர்கொள்ள வேண்டியுள்ளது.

“நமது மாநிலத்தில் பரந்த  விவசாய நிலம் இல்லாவிட்டாலும், குறுகிய காலத்தில் அதிக  விளைச்சலைத் தரும் பயிர் வகைகளைப் பயன்படுத்துவதன் மூலம் உற்பத்தியை அதிகரிக்க முடிகிறது.

“மேலும், விவசாய இடுபொருட்களின் பயன்பாடு, நவீன தொழில்நுட்பத்தின் வளர்ச்சியைக் கொண்டு நிலத்தைப் பயிரின் ஊடகமாக  பயன்படுத்துவதில்லை.  மாநிலத்தில் பயிர் உற்பத்தித் திறனை அதிகரிப்பதற்குப் பங்களிக்கிறது,” என்று அவர் தனது தொடக்க உரையில்

14வது பினாங்கு மாநில ஐந்தாம் தவணைக்கான முதலாம் சட்டமன்ற சந்திப்புக் கூட்டத்தை அதிகாரப்பூர்வமாகத் தொடங்கி வைத்து இவ்வாறு கூறினார்.

மலேசியாவில் அதிக விளைச்சல் தரும் நெல் உற்பத்தி மட்டுமின்றி  கூண்டு மீன் வளர்ப்பிலும் பினாங்கு மாநிலம் முதலிடம் வகிக்கிறது. 2019, 2020 மற்றும் 2021 ஆகிய  மூன்று (3) ஆண்டுகளாக மலேசியாவின் கூண்டு மீன் உற்பத்தித் துறையிலும் அதன் முதன்மை நிலையை நிலைநிறுத்தியுள்ளது.

இந்த சட்டமன்றக் கூட்டத் தொடரில் மாநில சபாநாயகர் டத்தோ லாவ் சூ கியாங்; மாநில முதல்வர் மேதகு சாவ் கொன் இயோவ்; முதலாம் துணை முதல்வர் டத்தோ முகமது சாக்கியுடின் அப்துல் ரஹ்மான்; இரண்டாம் துணை முதல்வர் பேராசிரியர் ப.இராமசாமி, ஆட்சிக்குழு உறுப்பினர்கள் மற்றும் சட்டமன்ற உறுப்பினர்கள் கலந்து கொண்டனர்.

சமத்துவமான பொருளாதாரத் திட்டத்தின் கீழ் (BAES) ஒவ்வொரு குடும்பமும் குறைந்தபட்சம்  ரிம944 பெறுவதை உறுதிசெய்கிறது.  2022, மார்ச் மாதம் வரை  1,648 வசதிக் குறைந்த குடும்பத் தலைவர்களுக்கு  மாநில அரசு நிதியுதவி வழங்கி வருகிறது.

மாநில அரசு பொது மக்களின் சமூகநலத்தைப் பாதுகாக்கும் வகையில் ‘i-Sejahtera’ திட்டத்தைச் செயல்படுத்துகிறது.  முதியவர்கள், தனித்து வாழும் தாய்மாது, ஊனமுற்றோர், தங்கத் தாய்மாது மற்றும் தங்கக் குழந்தைகள் உட்பட மாநிலத்தின் வளர்ச்சிக்கு நேரடியாகவோ அல்லது மறைமுகமாகவோ பங்களிக்கும்  ஒவ்வொரு குடிமகனுக்கும் இந்த நிதிப் பங்களிப்பு வழங்கப்படுகிறது.

கடந்த 2017 முதல் செயல்படுத்தப்படும் முத்தியாரா உணவு வங்கி திட்டத்தின் கீழ் 2021 ஆம் ஆண்டளவில், மொத்தம் 250 டன் உணவுகள் சேமிக்கப்பட்டு 24,962 பெறுநர்கள் பயனடைந்துள்ளனர், என்று ஆளுநர் குறிப்பிட்டார்.

மலேசிய தகவல் தொடர்பு  பல்லூடக ஆணையத்தின் புள்ளிவிபரம் அடிப்படையில் கோலாலம்பூர் கூட்டரசு மாநிலத்திற்கு அடுத்த நிலையில் தொலைத்தொடர்பு சேவையில் பினாங்கு இரண்டாம் நிலையில்  அங்கீகரிக்கப்படுகிறது.

பினாங்கு2030 இலக்கை அடையும் நோக்கத்தில்  மாநில அரசு சரியான பாதையில் பயணிப்பதை உறுதி செய்வதற்கும், நிர்ணயிக்கப்பட்ட இலக்குகளில் இருந்து விலகிச் செல்லாமல் இருப்பதற்கும், 3 ஆண்டு கால சாதனை அறிக்கை அட்டையை (2018,மே முதல் 2021,செப்டம்பர் வரை)  அறிமுகப்படுத்தியுள்ளது. இந்த அறிக்கையின் அடிப்படையில், பினாங்கு2030 இலக்கை அடைவதற்கு சரியான பாதையில் பயணிப்பதை உறுதி செய்கிறது.

கோவிட்-19 தொற்றுநோயின் இக்கட்டான காலகட்டத்தில் பாதிக்கப்பட்ட மக்களின் வாழ்வாதாரத்தை மேம்படுத்தும் நோக்கில்  பல்வேறு ஊக்கத்தொகை மற்றும் நிதியுதவி திட்டங்கள் செயல்படுத்திய மாண்புமிகு முதல்வரின் தலைமையிலான பினாங்கு மாநில அரசுக்கு பாராட்டுத் தெரிவித்தார். பொருளாதார ரீதியில் பாதிக்கப்பட்ட இலக்கு குழுவிற்கும் பல பிரதான திட்டங்கள் அறிமுகப்படுத்தியது.

மாநில அரசு,  சிறப்பு உதவித் திட்டத்தின் ( பினாங்கில் கோவிட்-19ஐ எதிர்ப்போம்) கீழ் ரிம176.45 மில்லியன் ஒதுக்கீட்டில் பாதிக்கப்பட்ட தரபினருக்கு உதவும் நோக்கில் கடந்த 2020 முதல் 2022 வரை மூன்று (3) கட்டங்களாக  செயல்படுத்தியது. இத்தொற்றினால்  பாதிக்கப்பட்டவர்களின் சுமை மற்றும்  பொருளாதார துறைகளை மீட்சிப் பெற பல ஆக்கப்பூர்வமானத் திட்டங்களைச் செயல்படுத்தியது.


மாநில அரசு மனிதமூலதன வளர்ச்சிக்கு முன்னுரிமை வழங்கும் – முதல்வர்

செபராங் பிறை – ” உயர்க்கல்வி மையங்கள், கல்லூரி மற்றும் தொழிற்கல்வி மையங்களில் பயிலும் மாணவர்கள் நிபுணத்துவம் மிக்க மனிதமூலதனமாக உருவாகி மாநில சமூகபொருளாதார வளர்ச்சிக்கு துணைபுரிய வேண்டும். தற்போது கூட்டரசு அரசாங்கம் பல்வேறு முகவர்களுடன் இணைந்து வேலை வாய்ப்பு கிடைக்காத பட்டதாரிகளுக்கு தனியார் தொழிற்சாலைகளில் வேலை வாய்ப்பு வழங்கப்பட்டு தொழிற்பயிற்சியும் கொடுத்து நிபுணத்துவம் கொண்ட தொழிலாளர்களாக உருவாக்குகின்றனர்.

“மேலும் மேற்கல்வி தொடர வாய்ப்பு கிடைக்காத மாணவர்களுக்கு தொழிற்கல்வி பயிற்சிகள் கற்பதற்கான வாய்ப்புகளும் வழங்கப்படுகிறது. இதன் மூலம் இம்மாநிலத்தின் ஒவ்வொரு மாணவர்களும் நிபுணத்துவம் மிக்க மனிதமூலதனமாக உருவாகி  சிறந்த வேலை வாய்ப்புகள், கூடுதல் வருமானம் கிடைக்கப்பெற்று மாநில பொருளாதார வளர்ச்சிக்கு முன்னெடுத்துச் செல்வர்,” என உயர்க்கல்வி நுழைவுக்கட்டணம் செலுத்துவதற்கான ஊக்கத்தொகை வழங்கும் நிகழ்வில் மாநில முதல்வர் மேதகு சாவ் கொன் யாவ் இவ்வாறு தெரிவித்தார்.

கடந்த 10 ஆண்டுகளாக கொடுக்கப்படும்  உயர்க்கல்வி நுழைவுக்கட்டணம் செலுத்துவதற்கான ஊக்கத்தொகை, தொடக்கத்தில் ரிம500 வழங்கப்பட்டு இன்று ரிம1,000 மற்றும் ரிம1,200 என ஒவ்வொரு பிரிவுக்கேற்ப அதிகரிக்கப்பட்டுள்ளது.

மாநில அரசு வழங்கும் சமூகநலம் சார்ந்த திட்டங்களில்  கூட்டரசு அரசாங்கத் திட்டங்களுடன் ஒன்றிணையும் திட்டங்கள் தொடரப்படாது குறிப்பாக தங்க மாணவர்கள் திட்டம் மற்றும் ‘I Love Penang’ சுகாதார அட்டை என முதல்வர் தெரிவித்தார். எனினும் அடுத்தாண்டுக்கான வரவு செலவுத் திட்டத்தில் ரிம5மில்லியன் நிதி ஒதுக்கீடு வழங்கி சமூகநல திட்டங்கள் (i-sejahtera) தொடரப்படும் என விளக்கமளித்தார்.

இந்நிகழ்வில் மத்திய செபராங் பிறை மாவட்ட அதிகாரி கமாருல் ஹைசால் பின் கொடெராட் மற்றும் பிரமுகர்கள் கலந்து கொண்டனர்.

இந்த ஆண்டு மத்திய செபராங் பிறை மாவட்டத்தைச் சேர்ந்த 543 மாணவர்களுக்கு உயர்க்கல்வி நுழைவுக்கட்டணம் செலுத்துவதற்கான ஊக்கத்தொகை செபராங் பிறை அரேனா அரங்கத்தில் இன்று வழங்கப்பட்டன. மாநில அரசு மொத்தமாக ரிம540,800 மானியத்தை இவ்வட்டார 2019/2020 தவணைக்கான உயர்க்கல்வி மாணவர்களுக்கு ஒதுக்கியுள்ளது பாராட்டக்குறியதாகும்.


மாநில அரசு மலிவு விலை வீடமைப்புத் திட்டம் மேற்கொள்வதில் வாக்குறுதியை நிறைவேற்றுகிறது

ஆட்சிக்குழு உறுப்பினர் திரு ஜெக்டிப் சிங் டியோஎஸ்.பி செல்லையா சாலையின் மலிவு விலை வீடமைப்புத் திட்டத்தை பார்வையிட்டார்.

மாநில அரசு பினாங்கு வாழ் மக்களுக்காக குறைந்த மற்றும் நடுத்தர மலிவு விலை வீடுகள் அமைப்பதற்கு அளித்த வாக்குறுதியை நிறைவேற்றி வருகிறது
.
எஸ்
.
பி செல்லையா சாலையில் மேற்கொண்டு வரும் மலிவு விலை வீடமைப்புத் திட்டம் தக்கச் சான்றாக அமைகிறது
.
இத்திட்டம்
65%
முழுமைப்பெற்றுள்ளது
.

இந்த மலிவு விலை வீடமைப்புத் திட்டம் திட்டமிட்டதைக் காட்டிலும் மிக விரைவாக முழுமைப்பெறும் என எதிர்ப்பார்ப்பதாக
கிராமம்
,
நகரம் மற்றும் வீடமைப்புத் திட்டமிடல் சேவைக்குழுவின்
 ஆட்சிக்குழு உறுப்பினர் திரு ஜெக்டிப் சிங் டியோ தெரிவித்தார்
.

 “
இதன் மூலம் மாநில அரசு மலிவு விலை வீடமைப்புத் திட்டம் மேற்கொள்வதில் அளித்த வாக்குறுதி நிறைவேற்றுகிறது என்பது மெய்ப்பிக்கப்படுகிறது”
.

பினாங்கில் மாநில அரசு
18
மலிவு விலை வீடமைப்புத் திட்டங்கள் திட்டமிட்டுள்ளன
.
அதில்
6
வீடமைப்புத் திட்டங்களில் மேம்பாட்டுப் பணிகள் மேற்கொண்டு வருகின்றன
.
குறிப்பாக ஜீரான் ரெசிடன்சி
,
கம்போங் ஜாவா
,
பட்டர்வோர்த்
,
மலிவு விலை வீடமைப்புத் திட்டம்
90%
நிறைவுப்பெற்றுள்ளது
.
அத்திட்டத்தில்
353
நடுத்தர மலிவு விலை வீடுகளும்
354
குறைந்த மலிவு விலை வீடுகளும் கட்டப்படுள்ளன
.
அதேவேளையில்
,
டுவா ரெசிடன்சி
,
தெலுக் கும்பார் வீடமைப்புத் திட்டம்
(346
நடுத்தர மலிவு விலை வீடுகள் மற்றும்
348
குறைந்த மலிவு விலை வீடுகள்
) 60%
முழுமைப்பெற்றுள்ளது
,”
என எஸ்
.
பி செல்லையா வீடமைப்புத் தளத்தை பார்வையிட்ட திரு ஜெக்டிப் கூறினார்
.

இந்நிகழ்வில் கொம்தார் சட்டமன்ற உறுப்பினர் தே லாய் எங் மற்றும் தங்சோங் நாடாளுமன்ற உறுப்பினர் அங் வேய் அய்க் கலந்து கொண்டனர்
.

மேலும்
,
கூட்டரசு அரசாங்கம் அறிவித்த ஒரே மலேசிய வீடமைப்புத் திட்டம்
(
பிரிமா
)
இதுவரை பினாங்கில் நிறுவப்படவில்லை என்றார்
.

எஸ்.பி செல்லையா மலிவு விலை வீடமைப்புத் திட்டம் 65% நிறைவுப்பெற்றுள்ளது.

 “
தேசிய முன்னணி அரசாங்கம் பினாங்கில்
1999—2007
வரை
5,154
குறைந்த மற்றும் நடுத்தர மலிவு விலை வீடுகள் கட்டியுள்ளன
.
அதேவேளையில்
.
நம்பிக்கை கூட்டணி அரசு
2008 – 2017
வரை
24,277
குறைந்த மற்றும் நடுத்தர மலிவு விலை வீடுகள் கட்டியிருப்பது தக்க சான்றாகத் திகழ்கிறது
.
இதன் வாயிலாக
10
ஆண்டு கால வரையறையில் ஒப்பிடுகையில் பினாங்கு நம்பிக்கை கூட்டணி அரசு தேசிய முன்னணி அரசைக் காட்டிலும் ஐந்து மடங்கு கூடுதலாக வீடுகள் கட்டியிருப்பது உறுதிப்படுத்தப்படுகிறது” என டத்தோ கெராமாட் சட்டமன்ற உறுப்பினருமான திரு ஜெக்டிப் கூறினார்
.


மாநில அரசு மாக் மண்டின் தமிழ்ப்பள்ளி நில விவகாரம் குறித்து பரிசீலிக்கும் – முதல்வர்

ஜார்ச்டவுன்- “மாக் மண்டின் தமிழ்ப்பள்ளி, அரங்கம் மற்றும் திடல் அமைந்திருக்கும் நிலத்தை அதன் பள்ளி வாரியக் குழுவிற்கு வழங்கும் செயல்பாடுகள் தொடர்ந்து துரிதப்படுத்தப்படும்.

“இந்நில விவகாரம் நில செயற்குழுவின் கீழ் பரிசீலிக்கப்படுகிறது,” என மாநில முதல்வர் மேதகு சாவ் கொன் இயோவ் மாக் மண்டின் தமிழ்ப்பள்ளியின் அரங்கம் கட்டிட நிதி  வழங்கும் நிகழ்ச்சியில் இவ்வாறு கூறினார்.

பினாங்கு மாநில அரசு ஏறக்குறைய ரிம3.5மில்லியன் நிதிச் செலவில் கட்டப்படும் இக்கட்டடத்திற்கு ரிம100,000-ஐ மானியமாக வழங்கியது.

மாநில முதல்வர் மேதகு சாவ் அப்பள்ளியின் வாரியக் குழுத் தலைவர் டத்தோஸ்ரீ அருணாசலம் மற்றும் செயலவை உறுப்பினர்களிடம் மாதிரி காசோலையை வழங்கினார்.

மாக் மண்டின் தமிழ்ப்பள்ளி வாரியத் தலைவர் டத்தோஸ்ரீ அருணாசலம்

“இந்த அரங்க நிர்மாணிப்புப் பணிகள் 90% நிறைவுப்பெற்றதாகவும், அதனை முழுமைப் பெறச் செய்வதற்குக் கூடுதலாக ரிம1.5 மில்லியன் தேவைப்படுவதாகவும்,” அதன் கட்டிடத் தலைவர் சரவணன் இவ்வாறு தெரிவித்தார்.

மாநில அரசு கூடுதல் மானியம் வழங்க உத்தேசிப்பதாகவும் மற்ற தரப்புகளிடம் இருந்தும் மானியம் பெற முயற்சிக்குமாறும், முதல்வர் வலியுறுத்தினார்.

மாக் மண்டின் தமிழ்ப்பள்ளி கட்டிடத் தலைவர் சரவணன்.

இந்நிகழ்ச்சியில் மாக் மண்டின் வாரியக் குழுத் தலைவர் டத்தோஸ்ரீ அருணாசலம்; துணைத் தலைவர் சண்முகநாதன், கட்டடிடத் தலைவர் சரவணன் மற்றும் பொருளாளர் நிர்மலா கலந்து கொண்டனர்.

பினாங்கு மாநிலத்தின் பெரியப் தமிழ்ப்பள்ளியாக கருதப்படும் இப்பள்ளியில்  ஏறக்குறைய 1,000 மாணவர்கள் கல்வி கற்கின்றனர். இந்தப் புதிய அரங்க நிர்மாணிப்பு இப்பள்ளி மாணவர்கள் கல்வி மற்றும் புறப்பாட நடவடிக்கைகள் மேற்கொள்ளப் பயன்படுத்த துணைபுரியும். அதேவேளையில், பொது மக்களும் திருமணம், விருந்தோம்பல் போன்ற சமூக நிகழ்ச்சிகள் நடத்துவதற்கும்  பயன்படுத்தலாம் என சரவணன் கூறினார்.


மாநில அரசு மீனவர்களுக்கு ரிம1மில்லியன் நிதி ஒதுக்கீடு

தெலுக் பஹாங்
–
பினாங்கு மாநில அரசு கடலோர மீனவர்களுக்கு வலைகள் மற்றும் தேவைக்குரிய பொருட்கள் வாங்குவதற்கு ரிம
1
மில்லியன் நிதி ஒதுக்கீடு வழங்கி வருகிறது
.

தெலுக் பஹாங் சட்டமன்ற உறுப்பினர் சோல்கிப்லி முகாமட் லசிம் ரிம
1,020,000
மதிக்கத்தக்க மாதிரி காசோலையை மீனவர் சங்க பிரதிநிதியிடம் வழங்கினர்
.
ஏறக்குறைய
2,000
மீனவர்கள் இந்த நிதியுதவிப் பெற்று பயனடைவர் என்பது குறிப்பிடத்தக்கது
.
தெலுக் பஹாங் மீனவர் சங்கத்தைச் சேர்ந்த
239
மீனவர்கள் என்
.
பி
.
கே மையத்தில் ரிம
400
ரொக்கப்பணமாகப் பெற்றுக்கொண்டனர்
.
இச்சங்கத்தைச் சேர்ந்த மீனவர்கள் பந்தாய் ஆச்சே
,
தெலுக் பஹாங்
,
பத்து பிரிங்கி
,
தஞ்சோங் பூங்கா
,
தஞ்சோங் தொகோங் மற்றும் கெர்னி டிரைவ் பகுதியில் இருந்து வந்தனர்
.

‘
கடந்த
10
ஆண்டுகளில் மீனவர்களின் வருமானம்
(
மீன் பிடிப்பு
)
குறைந்துவிட்டது என நன்கு உணர முடிகிறது
.
இருப்பினும் கடந்த ஆண்டு விற்பனை வருவாய் ரிம
2
பில்லியனாக உயர்ந்துள்ளதாக புள்ளிவிபரம் காண்பிக்கின்றது
.
இந்த புள்ளிவிபரம் மீன் விலை அதிகரிப்பு மற்றும் பெரிய படகுகளில் பிடிக்கப்படும் மீன்களின் எண்ணிக்கை குறிப்பதாக
,”
சட்டமன்ற உறுப்பினர் சோல்கிப்லி சூளுரைத்தார்
.

“
மாநில அரசு தொடர்ந்து மீனவர்களின் வாழ்க்கைத் தரத்தை மேம்படுத்த உதவிக்கரம் நீட்டும்
.
பொது மக்களுக்கு அதிகமான புரதசத்து
(
மீன் வடிவில்
)
வழங்குவதற்கு மீனவர்கள் அல்லும் பகலும் உழைக்கின்றனர்
, ”
என பாராட்டினார்
.

இந்நிகழ்வில் மலேசிய மீன்வள மேம்பாட்டு வாரியத்தின்
(
எல்
.
கே
.
ஐ
.
எம்
)
பினாங்கு மாநில இயக்குனர் டாக்டர் நிக் யஹ்யா அப்துல் ரஹ்மான்
,
தெலுக் பஹாங் மீன்வள சங்கத்தின் தலைவர் ஜோஹரி முகமது
,
வடகிழக்கு மாவட்ட பிரதிநிதி நர்ஷாம்ஷினாஸ் ஷம்சுடின் மற்றும் பாலிக் புலாவ் கிராம தலைவர் முகமது பாருக் வருசாய் முகமது கலந்து கொண்டனர்
.


மாநில அரசு முஸ்லீம் அல்லாத வழிபாட்டு தலங்களுக்கான நிதி உதவி வழங்க பரிசீலிக்கும் – முதல்வர்

பெராபிட் – பினாங்கு மாநில அரசு கோவிட்-19 தொற்றுநோயால் பெரிதும் பாதிக்கப்பட்டுள்ள ஒவ்வொரு முஸ்லிம் அல்லாத வழிபாட்டு தலத்திற்கும் நிதி உதவி வழங்க பரிசீலித்து வருகிறது. இந்த உதவி மாநில ரிபி (இஸ்லாம் அல்லாத வழிபாட்டு தலம்) நிதியத்தின் கீழ் உதவிகள் வழங்க பரிசீலிக்கப்படும் என்று பினாங்கு மாநில முதல்வர் சாவ் கொன் யாவ் கூறினார்.

“முன்னதாக மாநில அரசு, பினாங்கு இஸ்லாமிய மத கழகத்தின் (MAINPP) மூலம், மசூதிகளுக்கு நிதி உதவி வழங்கியுள்ளது. எனவே முஸ்லிம் அல்லாத வழிபாட்டு தலங்களுக்கும் உதவிகள் வழங்க வேண்டும்.

“நடமாட்டக் கட்டுப்பாட்டு ஆணை (பி.கே.பி) அமலாக்கத்தால், வழிபாட்டு தலங்கள் நிர்வாகத்தினர் நிர்வாகச் செலவினங்கள் மற்றும் தொழிலாளர்களின் சம்பளத்தை செலுத்தவும் சிரமப்படுகின்றனர் என்பதை நாங்கள் புரிந்துகொள்கிறோம்.

“முஸ்லீம் அல்லாத வழிபாட்டு இல்லங்களில் பெரும்பாலானவை பொது நன்கொடைகள் மற்றும் பக்தர்களின் பங்களிப்புகளை சார்ந்துள்ளது, இவை அனைத்தும் இந்த நடமாட்டக் கட்டுப்பாட்டு ஆணையால் பெரிதும் பாதிக்கப்பட்டுள்ளன.

எனவே, தற்போதைய நிலைமையை எதிர்கொள்ள மாநில அரசு இயன்ற நிதி உதவியை நல்கும்,” என புக்கிட் மெர்தாஜாமில் அமைந்துள்ள சென்.என் தேவாலயத்திற்கு வருகையளித்த பின்னர் செய்தியாளர்களிடம் மாநில முதல்வர் இவ்வாறு தெரிவித்தார்.

இந்த செய்தியாளர் சந்திப்பில் மாநில முதல்வர் சாவ் கொன் யாவ் உடன் பெராபிட் சட்டமன்ற உறுப்பினர் ஹெங் லீ லீ, ஃபாதர் ரெவென்ட் டெகான் லாசாரூஸ் எந்தோனி கொனாதன் மற்றும் தேவலயத்தின் உறுப்பினர்கள் ஆகியோர் கலந்து கொண்டனர்.

மீட்புநிலை நடமாட்டக் கட்டுப்பாட்டு ஆணையின் போது (பி.கே.பி.பி) முஸ்லீம் அல்லாத வழிபாட்டு தலங்கள் மீண்டும் திறப்பதன் மூலம், பக்தர்கள் மற்றும் வழிபாட்டாளர்கள் தேவாலயங்கள், கோயில்கள் மற்றும் பல வழிபாட்டு தலங்களுக்கு தொடர்ந்து நன்கொடை அளிப்பார்கள் என்றும் சாவ் நம்பிக்கை தெரிவித்தார்.

இதற்கிடையில், கோவிட்-19 தொற்றுநோய் காரணமாக சென்.என் தேவாலயத்தின் வருடாந்திர கொண்டாட்டமான செயிண்ட் அன் திருவிழா இந்த ஆண்டு இணைய வழி ஒளிப்பரப்பப்படும். இந்த தேவாலயம் பத்து நாட்களுக்கு (24 ஜூலை தொடங்கி 2 ஆகஸ்ட் வரை) பொதுமக்கள் வருகையளிக்க தடைவிதிக்கப்படும். பிராத்தனைகள் அனைத்தும் பொதுமக்களின் பார்வைக்கு தேவாலயத்தின் முகநூல் https://www.minorbasilicastannebm.com/ வாயிலாக மலாய்மொழி, ஆங்கிலம், தமிழ் மற்றும் சீனமொழியில் ஒளிப்பரப்படும் என்று ஜொனாதன் கூறினார். புகழ்பெற்ற இந்த கொண்டாட்டத்திற்கு ஒவ்வொரு ஆண்டும் உள்ளூர் மற்றும் வெளிநாட்டு சுற்றுப்பயணிகள் வருகையளிப்பர் என்பது குறிப்பிடத்தக்கது.


மாநில அரசு மேக விதைப்பை தனது சொந்த செலவில் செயல்படுத்த உறுதிப்பூண்டுள்ளது

ஜார்ச்டவுன் – பினாங்கு மற்றும் கெடாவில் மேக விதைப்பை விரைவில் செயல்படுத்த மத்திய அரசு அனுமதி வழங்கியுள்ளது.

கடந்த, 5 மார்ச் 2020 மற்றும் 10 ஏப்ரல் 2020 ஆகிய தேதிகளில் இரண்டு கடிதங்களை மலேசிய வானிலை ஆய்வுத் துறை (எம்.இ.டி மலேசியா), சுற்றுச்சூழல் மற்றும் நீர் அமைச்சிற்கு இதன் தொடர்பாக கடிதம் எழுதியுள்ளதை மாநில முதல்வர் குறிப்பிட்டார்.

14 ஏப்ரல் 2020 அன்று மலேசிய வானிலை ஆய்வுத் துறையிடம் இருந்து மாநில அரசுக்கு கிடைக்கப்பெற்ற பதில் கடிதத்தில் அத்துறை மேக விதைப்பை அமல்படுத்த எப்பொழுதும் தயார் நிலையில் இருப்பதாக குறிப்பிடப்பட்டிருந்தது.

பொதுவாக மலேசிய வானிலை ஆய்வுத் துறை அணைகளுக்கான மேக விதப்பை செயல்படுத்த, உலர்ந்த முறையை பயன்படுத்தும். எனவே, இந்த நடவடிக்கைக்கு விமான வாடகை மற்றும் “ஹைக்ரோஸ்கோபிக்” எரிப்புக்கான இயக்க செலவுகளை மாநில அரசு ஏற்க வேண்டும் என்றும், எம்.இ.தி தொழில்நுட்ப நிபுணத்துவத்தின் அடிப்படையிலான உதவிகள் மட்டுமே வழங்குன் என குறிப்பிடப்பட்டது.

எனவே,

தினசரி

பினாங்கு மற்றும் கெடாவில் வாழும் 3.95 மில்லியன் மக்களின் அன்றாட தேவைகளுக்கும், முறையான சுகாதாரத்தை கடைப்பிடிக்க (கோவிட்-19 பரவலை எதிர்க்க) நிலையான நீர் வழங்கல் தேவைப்படும். எனவே, பினாங்கு மாநில அரசு இந்த மேக விதைப்பை தனது சொந்த செலவில் செயல்படுத்த உறுதிபூண்டுள்ளதை மாநில முதல்வர் உறுதிப்படுத்தினார்.

இம்மாநில பொதுமக்களின் உடல்நலம் மற்றும் பாதுகாப்பின் நலனுக்காக சம்பந்தப்பட்ட தரப்பினரால் உடனடியாக நடவடிக்கை எடுக்கப்படும் என்று நம்பப்படுகிறது.

இதுவரை பினாங்கு மாநில அரசு 2019-ஆம் ஆண்டு தொடங்கி மூன்று முறை மேக விதப்பை அமல்படுத்தியுள்ளது (28/4/19 – 4/5/2019, 19/9/2019 & 18/1/2020 – 21/1/2020). ஒரு முறை உலர்ந்த மேக விதப்பை அமல்படுத்த மாநில அரசு ரிம27,000 செலவிடுவது குறிப்பிடத்தக்கது.


மாநில அரசு  மேஜர் கயாம்பு குடும்பத்திற்கு நிதியுதவி

மாநில முதலவர் மேதகு லிம் குவான் எங் திருமதி உஷாவிடம் காசோலை வழங்கினார். (உடன் முதலாம் துணை முதல்வர் டத்தோ ரஷிட் ஹஸ்னோன் மற்றும் ஆட்சிக்குழு உறுப்பினர் திரு ஜெக்டிப் சிங் டியோ)

மாநில முதல்வர் மேதகு லிம் குவான் எங் அகால மரணம் அடைந்த ஆகாயப் படை விமானி மேஜர் திரு கயாம்பு குடும்பத்தினருக்கு ரிம30,000 நிதியுதவி வழங்கினார். ஆகாயப்படை விமானி திரு கயாம்பு கடந்த 21/12/2016-ஆம் நாள் மலேசிய ஆகாயப்படைக்குச் சொந்தமான விமானத்தை பெங்கலான் உடாரா, பட்டவோர்த் தளத்தில் தரையிறங்கும் போது விபத்துக்குள்ளாகி மரணம் எய்தினார்; அதேவேளையில், அவருடன் பயணித்த ஹம்டி அமாட் ஹனபி, கப்டன் வாய் லிக் மற்றும் அதிகாரி முகமது சோபி அசிசான் ஆகியோர் பலத்த காயங்களுக்குள்ளாகி மருத்துவமனையில் சிகிச்சை பெற்று வருகின்றனர்.

மாநில அரசாங்கத்தின் நிதியுதவி பெற்றுக்கொள்ள திரு.கயாம்புவின் தந்தை திரு.செல்லம் மற்றும் துணைவியார் திருமதி உஷா, 43. வருகையளித்தனர். மாநில அரசு இந்த விபத்தில் காயமடைந்த 3 அதிகாரிகளின் குடும்பத்திற்கும் தலா ரிம5,000 நிதியுதவி பெற்றுக்கொள்ள அவர் தம் குடும்பத்தினர் வருகையளித்தனர்.

நாட்டுக்காக உயிர் தியாகம் செய்தவருக்கு மரியாதை மற்றும் அங்கீகரிக்கும் வகையில் மாநில அரசு நிதியுதவி வழங்கியதாக செய்தியாளர் சந்திப்பில் தெரிவித்தார் முதல்வர்.

தங்கள் மகன் இந்திரன், 13 ஒரு விமானியாக காண வேண்டுமென்று ஆசை கொண்ட தனது கணவரின் அகால மரணச் செய்தி துயரக்கடலில் விழ வைத்தது என முத்துச்செய்திக்கு அளித்த பேட்டியில் தெரிவித்தார்.

ஶ்ரீ டெலிமா சட்டமன்ற உறுப்பினர் திரு நேதாஜி இராயர் மற்றும் புக்கிட் குளுகோர் நாடாளுமன்ற உறுப்பினர் திரு ராம் கர்பால் இணைந்து நிதியுதவி வழங்கினர்

அன்னாரின் துணைவியார் திருமதி உஷா, அரசு சுகாதார கிளினிக்கில் தாதியராகப் பணிப்புரிகிறார். இனி தனது கணவர் விட்டு சென்ற குடும்ப பொறுப்பு அனைத்தையும் தாம் ஏற்பதாகவும் தனது 4 பிள்ளைகளையும் கல்வியில் சிறந்து விளங்குவதற்கு அயராது பாடுபடுவேன் என கண்ணீர் மல்க தெரிவித்தார். தனது கணவரின் மறைவுக்கும் பின் திரு கயாம்புவின் பெற்றோர்களையும் கவனிக்க வேண்டும் என்றார், ஏனெனில் திரு கயாம்பு அவரது பெற்றோருக்கு ஒரே மகன் என்பது குறிப்பிடத்தக்கது.

மேலும், ஶ்ரீ டெலிமா சட்டமன்ற உறுப்பினர் திரு நேதாஜி இராயர் மற்றும் புக்கிட் குளுகோர் நாடாளுமன்ற உறுப்பினர் திரு ராம் கர்பால் இணைந்து திரு கயாம்புவின் இல்லத்திற்கு வருகையளித்து இரங்கல் தெரிவித்தனர். அதுமட்டுமின்றி அன்னாரின் குடும்பத்திற்கு நிதியுதவியும் வழங்கினர்.

இதனிடையே, மேஜர் கயாம்புவின் குடும்பத்திற்கு ஆறுதல் தெரிவிக்கும் வகையில் பாயான் பாரு நாடாளுமன்ற உறுப்பினர் சிம் தி தின் மற்றும் பினாங்கு மாநகர் கழக உறுப்பினர் திரு குமரேசன் வருகை அளித்தனர்.

மாநில அரசு வழங்கிய அனைத்து உதவிகளுக்கும் திரு கயாம்புவின் குடும்பம் தலை வணங்குவதாகத் தெரிவித்தார்.


மாநில அரசு வாடகை கொள்முதல் திட்டம்  மூலம் பொது மக்களுக்கு வீடுகள் வழங்க இணக்கம் – ஜெக்டிப்

பாடாங் லாலாங் – பினாங்கு மாநில அரசு, இம்மாநில மக்கள் சொந்த வீடு வாங்க உதவும் வகையில்  வாடகைக் கொள்முதல் திட்டங்களைச் செயல்படுத்த தொடர்ந்து துரிதப்படுத்தப்படும்.

வீட்டுவசதி, உள்ளாட்சி, நகர்ப்புற மற்றும் கிராமப்புற திட்டமிடல் ஆட்சிக்குழு உறுப்பினர் ஜெக்டிப் சிங் டியோ கூறுகையில், இன்றுவரை மொத்தம் 3,451 வீடுகள் இந்த முறையின் கீழ் தகுதியானவர்களுக்கு வீடுகள் வழங்கப்பட்டுள்ளன,  என்றார்.

“மாநில அரசு மக்களுக்கு வழங்கப்படும் பல்வேறு வகையான வாங்கும் சக்திக்கு உட்பட்ட வீடுகளின் எண்ணிக்கையை குறிப்பாக வாடகை கொள்முதல் திட்டங்கள் மூலம் தொடர்ந்து அதிகரிக்க இணக்கம் கொண்டுள்ளது.

“அனைவரும் அறிந்தப்படி, மாநில அரசு 2030 ஆம் ஆண்டுக்குள் 220,000 வாங்கும் சக்திக்கு உட்பட்ட வீடுகள் நிர்மாணிப்பதை இலக்காகக் கொண்டுள்ளது. இதில் 10 சதவீதம் அதாவது 22,000 வீடுகள் வாடகை கொள்முதல் திட்டம் மூலம் வழங்கப்பட இணக்கம் கொண்டுள்ளது.

“இதுவரை 3,451 வீடுகள் அல்லது (15.67%) வாடகைக் கொள்முதல் திட்டத்தின் கீழ் வழங்கப்பட்டுள்ளன,” என்று டேசா வவாசான் மக்கள் வீடமைப்பு (பி.பி.ஆர்) குடியிருப்புக்கு வருகை அளித்த போது இவ்வாறு கூறினார்.

மேலும், செபராங் பிறை மாநகர் கழக உறுப்பினர்கள்; பினாங்கு மாநில வீட்டுவசதி வாரியத்தின் (LPNPP) தலைவர், அய்னுல் ஃபாதிலா சம்சுடி மற்றும் டேசா வவாசான் குடியிருப்பாளர் சங்கத்தின் தலைவர், முகமது சனுசி அஹ்மத் ஆகியோர் இந்நிகழ்ச்சியில் கலந்து கொண்டனர்.

பி.பி.ஆர் டேசா வவாசான் குடியிருப்பாளர்களின் வசதிக்காக புதிய வசதிகளை மேம்படுத்த பினாங்கு மாநில அரசு இந்த ஆண்டு ரிம150,000 நிதி ஒதுக்கீடு வழங்குவதாக, ஜெக்டிப் தெரிவித்தார்.

“சேதமடைந்த  ‘paip ketumpatan tinggi polietilena’ (HDPE) குழாய்களை மாற்றுவதற்காக இந்த ஒதுக்கீடு பயன்படுத்தப்படும்.

“எனவே, மாநில அரசு மேம்படுத்தும் இந்தப் புதிய வசதியை அடுக்குமாடி குடியிருப்பாளர்கள் கவனமுடன் பாதுகாக்க வேண்டும்,” என்று அவர் மேலும் கூறினார்.

ஜெக்டிப் கூறுகையில், மாநில அரசு 2008 முதல் 2021, டிசம்பர்,31 வரை பி.பி.ஆர் டேசா வவாசான் குடியிருப்புப் பராமரிப்புப் பணிகளைச் செயல்படுத்துவதற்காக ரிம7.9 மில்லியன் ஒதுக்கியுள்ளது, என்றார்.

“சாயம் பூசுதல், நடைபாதை மேம்படுத்துதல், அஞ்சல் பெட்டிகளை மாற்றுதல் மற்றும் பல இந்தப் பராமரிப்புப் பணிகளில் இடம்பெறுகின்றன.

“அது தவிர, ஏ மற்றும் பி புலோக்-களில் உள்ள மின் தூக்கிகளை மேம்படுத்துதல்; சாலைகள் அமைத்தல்; பம்ப் அமைப்புகளை மேம்படுத்துதல் மற்றும் பிற வீட்டுவசதி பராமரிப்பு திட்டத்தின் மூலம் பி.பி.ஆர் டேசா வவாசான் வசதிகளை மேம்படுத்தும் பணிகளுக்காக மொத்தம் ரிம1.55 மில்லியன் செலவிடப்பட்டுள்ளது,” என்று ஜெக்டிப் செய்தியாளர்களிடம் விவரித்தார்.

இந்நிகழ்ச்சியில், டேசா வவாசான்  அடுக்குமாடியைச் சேர்ந்த 180 குடியிருப்பாளர்களுக்கு உணவுக்கூடைகள் வழங்கப்பட்டன. பினாங்கு மாநில வீட்டுவசதி வாரியத்தின் (LPNPP) மூலம் மாநிலம் முழுவதும் உள்ள ஒன்பது பொது வீடமைப்புத் திட்டங்களுக்கு வழங்கப்படும் 1,000 உணவுக் கூடைகளின் ஒரு பகுதியாக இது திகழ்கிறது.


மாநில அரசு வீடமைப்புத் திட்ட பராமரிப்புப் பணிகளுக்காக ரிம345.3 மில்லியன் நிதி ஒதுக்கீடு

ஜார்ச்டவுன் – பினாங்கு மாநில அரசாங்கம் பல்வேறு வீடமைப்புத் திட்ட பராமரிப்புப் பணிகள் செயல்படுத்துவதற்காக மொத்தம் ரிம345.3 மில்லியன் செலவிட்டுள்ளது.

இது 2008 முதல் இந்த ஆண்டு ஜூலை,5-ஆம் நாள் வரை ஒதுக்கப்பட்ட மொத்த நிதி ஒதுக்கீடு என பராமரிப்பு அரசாங்க பினாங்கு உள்ளாட்சி, வீட்டுவசதி, நகர்ப்புற மற்றும் புறநகர் திட்டமிடல் ஆட்சிக்குழு உறுப்பினர் ஜக்டீப் சிங் டியோ.

“ரிம345.3 மில்லியன் நிதி ஒதுக்கீடு என்பது, இம்மாநிலத்தில் உள்ள பொது மற்றும் தனியார் வீடமைப்புத் திட்டங்களில் மேற்கொள்ளப்பட்ட 35,501 பராமரிப்புப் பணிகளையும் உள்ளடக்கியது.

“எங்களிடம் உள்ள குறைந்த வளங்களைக் கொண்டு இவ்வளவு பெரிய ஒதுக்கீடு செய்துள்ளோம். இது மாநில அரசின் மிகப்பெரிய அர்ப்பணிப்பைக் காட்டுகிறது.

“இருப்பினும், பினாங்கு மக்களின் வாழ்வாதாரத்தையும் வாழ்க்கைத் தரத்தையும் மேம்படுத்த தொடர்ந்து நிதி ஒதுக்கீடு செய்து வருகிறோம். இது அவர்களுக்கான எங்கள் அர்ப்பணிப்பு, ” என பத்து லஞ்சாங் மேவா கோர்ட் அடுக்குமாடி குடியிருப்பிற்கு வருகையளித்தபோது ஜக்டீப் செய்தியாளர் கூட்டத்தில் இவ்வாறு கூறினார்.

முன்னாள் பத்து லங்சாங் சட்டமன்ற உறுப்பினர் ஓங் ஆ தியோங் அவர்களும் கலந்து கொண்டார்.

மாநில அரசாங்கத்தால் அங்கீகரிக்கப்பட்ட பினாங்கு அதிகபட்ச 80% பராமரிப்பு நிதியம் (TPM80PP) மூலம் அங்கு வசிப்பவர்களுக்கானப் பராமரிப்புத் திட்டத்திற்கான ஒப்புதலை அறிவிக்க ஜக்டீப் அங்கு வருகையளித்தார்.

“TPM80PP இன் கீழ், இந்த அடுக்குமாடி குடியிருப்பின் புலோக் 98 மற்றும் புலோக் 100 இல் உள்ள 16 யூனிட் தண்ணீர் தொட்டிகளை மாற்றுவதற்கு மாநில அரசாங்கம் ரிம381,040 நிதியளிக்கும்.

“இத்திட்டத்தின் மொத்த செலவில் (ரிம476,300) குடியிருப்பாளர்கள் 20% (ரிம95,260) மட்டுமே ஏற்க வேண்டும்.

“இத்திட்டத்தின் பராமரிப்பு திட்டம் உடனடியாக தொடங்கப்பட்டு ஆகஸ்ட் மாதம் நிறைவடையும் என்று எதிர்பார்க்கப்படுகிறது,” என்று அவர் கூறினார்.

அதுமட்டுமின்றி, அந்தக் குடியிருப்புப் பகுதியில் குறுகிய கால வாடகை தங்குமிடம் (STR) நடவடிக்கை குறித்து குடியிருப்பாளர்களின் புகார் பற்றி கருத்து கேட்டபோது, ஜக்டீப் பினாங்கு மாநகர் கழகத்திடம் (MBPP) தக்க நடவடிக்கை எடுக்குமாறு அறிவுறுத்தியதாகக் கூறினார். மேலும், மேவா கோர்ட் அடுக்குமாடி குடியிருப்பின் நிர்வாகக் கழகம் (MC) ஏற்கனவே அத்தகைய நடவடிக்கைகளை அனுமதிக்கக் கூடாது என்று முடிவு செய்துள்ளது.